*Melléklet a 43/2025. sz. Képviselő-testületi határozathoz*

**Gazdasági program**

**Kiskőrös**

**Földrajzi elhelyezkedés**

Kiskőrös Bács-Kiskun vármegye középső részén, a Dél-alföldi régióban helyezkedik el. Kecskeméttől nagyjából 60 km-re fekszik déli irányban, Kalocsától pedig 30 km-re keleti irányban. A Kiskőrösi járás székhelye, kistérségi központ. A település vonzásközpont, mely kiterjed a környező településekre, jelentősége már évtizedek óta tapasztalható ennek előnyös mivolta jelenik meg a térségben betöltött stabil szerepben, amely bizonyos területeken, így az ipari termelést tekintve növekvő tendenciát mutat.

**Természeti környezet**

Kiskőrös Duna Borrégió és a Kunsági Borvidék részeként szőlő és bortermő vidék, jelentősége az 1800-as évek végi nagy filoxérajárvány óta meghatározó. Több kiváló borászat is működik a városban, amelyek termékeiket országos és nemzetközi versenyeken is rendszeresen sikerrel mérettetik meg.

A város belterületétől nyugatra és északra fekvő, mélyebb részei képezik a homokhátság peremét, ahol a hajdani összefüggő, lápos turjánvonulat felszabadult láncolatának maradéka található (pl. a Kis- és Nagy-Csukás tó, Szücsi erdő, Hortobány), melyek jelentős természeti értéket képviselnek. Néhány kisebb foltban a település belterületétől délre és keletre is húzódnak „ex lege” láp foltok, továbbá a település közigazgatási területének észak-keleti határán (külterület 0202/2 és 0202/56 hrsz.) egy „ex lege” szikes tó is benyúlik. Ezek a lápterületek a természet védelméről szóló 1996. évi LIII. törvény által „ex lege” azaz a törvény erejénél fogva védelemben részesülnek. Kiterjedésük kb. 2330 ha, mely a település közigazgatási területének csaknem egynegyede. A várostól É-i irányban terül el a kiskőrösi Szücsi-erdő természetvédelmi terület. A 92 ha nagyságú területét 1974-ben nyilvánították először védetté.

A Szücsi erdő helyi jelentőségű természetvédelmi területet Kiskőrösi-turjános néven már az egyes természeti területet védetté, valamint helyi jelentőségű természetvédelmi területek országos jelentőségűvé nyilvánításáról, továbbá természetvédelmi területek határának módosításáról szóló 7/1990. (IV.23.) KVM rendelet országos jelentőségű természetvédelmi területté nyilvánította, mely védettséget a Kiskőrösi-turjános természetvédelmi terület védettségének fenntartásáról szóló 163/2007. (XII.23.) KvVM rendelet is megtartott. Az Alföldön egykor kiterjedt láperdők maradványa, erdei tisztásokkal, kaszáló rétekkel tarkítva, állományalkotó a kőrises-égerláp természetes erdőtársulás, változatos és színes cserjeszinttel. Botanikai és dendrológiai jelentősége számottevő.

Növényvilág: A növényvilágot tekintve a város térségének időszakosan vízzel borított láp- és réti talajon fajgazdag, üde és kiszáradó láprétekben gyönyörködhetünk.

Az üde típusok fő képviselői a csát és síklápok és a szittyós síklápok, a kiszáradó láprétek közül pedig a mészkedvelő kékperjes rétek a jellemzők. A lápréteken különböző sás fajok uralkodnak, a keskeny- és széles-levelű gyapjúsás, a réti boglárka sárga virágtengeréhez csatlakozik a rózsaszín kétlaki macskagyökér. Megtalálható a legszebb hazai nőszirom faj, a kékvirágú szibériai nőszirom és a mérgező hatású, magasra növő fehér zászpa. A kiszáradó láprétek állományalkotója a kékperje. Szembeszökő a magasra növő szürke aszat és a sok fehér virágot hordó északi galaj. Közöttük alig észrevehetők az apró békalen fehér virágai. A láprétek magasabb, szikesedő területein él a lila virágú sziki cickafark és a bársony kerep. Az őszi fajok megjelenését jelzi a piros színű őszi vérfű, a különleges szépségű nagy, rózsaszínű buglyos szegfű és kaszálás után - kiszabadulva az árnyékból - megjelenik egy érdekes növény, a fehér májvirág, mely a szirmok felett mézcseppeket utánzó álnektáriumokat visel. Az általánosan elterjedt ördögharapta fű társaságában él két "festőnövény" fajta a festő rekettye és a festő zsoltina. A képperjés rétek díszes, mélykék virágú jellegzetes növénye a kornis tárnics. A kőrises-égerlápok esetében a lombkorona szintet a fehér és rezgőnyár és a magyar kőris alkotja. Alatta gyér cserjeállomány található, melynek alkotói a kányabangita, kutyabenge, vörösgyűrűsom és a hamvas szeder a vízből kiemelkedő magasabb foltokat foglalják el. A szárazabb térszinten a fagyal, a mogyoró és a kecskerágó jelentősebb. A gyepszinten a mélyebben fekvő területeken él a pénzlevelű lizinka, a fehér zászpa, a mocsári- és rosttövű sás, a mocsári perje, a mocsári kocsord és a sárga nőszirom. Magasabb fekvésben megtalálható a gyöngyvirág, a széleslevelű salomonpecsét.

Állatvilág: A környék állatvilága színes képet mutat. Az állandó vízjárású tavakban, csatornákban élő halfajok a ponty, az amur, a vörösszárnyú keszeg, a csuka, a díszes külsejű naphal és a Dél-Európából származó tömegesen elterjedt ezüstkárász. A kétéltűek közül elterjedt a mocsári béka, a tavi- és kecskebéka, valamint a varangyok közül mindkét hazai faj a zöld- és barnavarangy. Két gőte faj a tarajos- és a pettyes gőte is megtalálható. A hüllők közül megtalálható a mocsári teknős, a vízisikló, a fürge- és a zöldgyík.

A turjános területek fészkelő madarai közül általánosan elterjedt a foltos nádiposzáta és a sárszalonka. Ritkaságként előfordul a hamvas rétihéja, a rendkívül óvatos nagy póling és hangos énekű réti tücsökmadár. Az emlősök közül általánosan elterjedt a sün és a földalatti életet élő vakond. A turján vidéket sűrűn lakja az erdei cickány és a jóval kisebb testű törpe cickány. A menyétfélék közül előfordul a hermelin és a menyét. A ragadozók közül gyakran látható a róka. A mocsaras területek jellegzetes rágcsálója a törpe egér és a kószapocok. A csatornák elterjedt rágcsálója a pézsmapocok, az erdős, fás ligetek lakója az erdei egér. A patások közül a legelterjedtebb az őz, a dunai ártér felől bevándorló ritkán előforduló szarvas és a mocsaras részeken egyre inkább otthont találó vaddisznó.

Vízrajz: Kiskőrös a Duna-Tisza Köze dunai vízgyűjtőjének hátsági részén, a Duna-völgyi Főcsatorna vízgyűjtő területén fekszik. Ebben a térségben találhatók a hátság legalacsonyabban fekvő területei. A terület fő lejtési iránya délkelet-északnyugati. Domborzata enyhén hullámos síkság, jellemzően a fő lejtési irányban húzódó buckasorokkal és a hasonló csapású, széles, vizenyős, gyakran tőzeggel, láppal borított laposokkal, mélyedésekkel.

A homokhátak között számos kisebb-nagyobb állóvíz húzódik, melyek jelentős része időszakos jellegű. A város térsége kislefolyású, száraz, vízhiányos területnek minősül. A fajlagos lefolyás 0, 5 l/s/km2, a lefolyási tényező 3 %, az éves vízhiány (amennyivel a csapadék alatta marad a potenciális párolgás helyi értéknek) pedig 130-150 mm körüli értéket mutat.

A XX. század elején a homokhátak közötti mélyedésekben mesterséges csatornákat létesítettek, melyeket a nedves és száraz időszakok tapasztalatai alapján fejlesztettek tovább.

A csatornák - melyek nyomvonala a fő lejtésiránynak megfelelő - felfűzték a korábban említett állóvizek többségét és biztosították azok vízszintjének a térség igényeihez igazodó szabályozását. A csatornák vízjárására jellemző a tél végi, kora tavaszi nagyvíz, míg nyár derekán, ősszel sok esetben egyáltalán nincs vizük. Kivételek ez alól a hátság peremi csatornaszakaszok, ahol a talajvízállástól függően annak megcsapolása révén szinte állandóan tapasztalható kisebb vízkészlet.

A térség legjelentősebb felszíni vize a Duna-völgyi Főcsatorna, a város külterületi határának nyugati részén húzódik. Kettős rendeltetésű csatorna, csapadékos időszakban a belvizek elvezetését szolgálja, száraz időszakban a Dunáról bevezetett öntöző vizet szállítja.

A város közigazgatási határának ÉK-i szélét érinti a VII. csatorna, mely több állóvízen halad keresztül, így a Vadkerti tavon, a Kisbüdös-tón, a Lázár-tón és a Nagy-tón.

A település belterületének É-i határán halad a VII/C. csatorna, amely Soltvadkerttől indul, és az ún. Szücsi erdőn keresztül északnyugati irányba haladva torkollik a VII. csatornába. A város belterületi vizeinek főbefogadója a VII/B. csatorna, mely közvetlenül a Duna-völgyi Főcsatornába torkollik.

A VI. csatorna kis mértékben vesz részt a város belterületi vízelvezetésében, a városhoz tartozó Erdőtelek vizeinek befogadója. Soltvadkerttől indul és a Kis-Csukástó vízháztartásában játszik szerepet.

A Csukás - Csábor csatorna és mellékágai a város külterületének délnyugati sarkát érinti, és keresztülhalad az ott található Nagy-Csukás tavon. A tó belvíztározó funkciót is ellát 95.80 mBf-i üzemi vízszintnél a kapacitása 235.000 m3.

Az 50-60-90-120 és 130-150 mélységben pleisztocén korban kialakult képződmények, melyek alkalmasak ivóvíz célú víznyerésre megfelelő mennyiségű és minőségű ivóvizet biztosítanak a városnak. A vizek megfelelő minősége metán, arzén, vas és mangán tartalma miatt fogyasztás előtt megfelelő kezelést igényelnek.

Nagymélységből kitermelendő magas sótartalmú és magas hőmérsékletű termálvizek találhatók a felsőpannon kori rétegekben 800-1000 métermélységben. A városi fürdő kútjait ilyen vízkutak táplálják, melyek vízhőfoka 58 Co, vízhozama 300-400 liter/perc, összes sótartalma 8000 mg/l.

A természeti környezet hasznosítása során a mindig fenntartható fejlődés elvét kell szem előtt tartani, tehát a jelenben meglévő erőforrásokat oly módon kell hasznosítani, hogy a jövő generáció számára is biztosított legyen az evvel való gazdálkodás lehetősége.

**Infrastrukturális ellátottság**

## Kiskőrös Város közigazgatási területén 6876 lakás van. Ebből belterületi lakások száma 5944 db. (Forrás: KSH)

## A belterületi kisfeszültségű villany hálózat hossza 95 km, a külterületi hálózat hossza 87 km. A belterületen bekapcsolt fogyasztók száma 7396, külterületen 1356 fogyasztó.

Kiskőrös Város közvilágítását összesen 2061 db vegyes típusú (LED, kompakt, Hgl) lámpatest biztosítja 84,12 kW teljesítménnyel (LED fényforrás 1972 db, egyéb típusú fényforrás 89 db).

## Kiskőrös várost ellátó összes gázvezeték hossza: 147 433 m

* Ebből belterületen üzemelő vezeték hossza: 133 466,4 m
* Ebből külterületi üzemelő vezeték hossza: 13 243,9 m
* Gerinc hálózat hossza: 99 074,8 m
* Leágazás hossza: 48 358,3 m

## A gáz hálózatba bekapcsolt lakások (ingatlanok) száma: 5604 db.

##

Ivóvíz hálózat hossza:

* Kiskőrös ivóvízhálózat teljes hossza bekötések nélkül 96.516 méter
* Ökördi ivóvízhálózat teljes hossza bekötések nélkül 5.107 méter

Ivóvízhálózatra kapcsolt lakások száma:

* Kiskőrös 6.727 db
* Ökördi 46 db

A biológiai szennyvíztisztító telep kapacitása 3000 m3/nap. Tisztítás folyamata: biológiai nitrifikáció, denitrifikáció, foszfor elválasztás, biztonsági szimultán vegyszeres kicsapolással kiegészítve. Iszapkezelés: a biológiai rendszerből kilépő stabil iszapot ülepítik, gravitációsan sűrítik végül géppel víztelenítik. A telep napi forgalma 2500 m3. Lakosságtól begyűjtött és a telepre kiszállított szennyvíz mennyiség 2024-ben: 1.698 m3. A hálózatra kapcsolt lakások száma 6.197 db, a kiépített szennyvízhálózat hossza 79.218 km.

A belterületen keletkező csapadék vizet 40,6 km zárt csatorna és 36,6 km nyitott árok rendszer vezeti el.

Belterületi összes út hossza 78.840 m, ebből 9.970 m vármegyei közútkezelő kezelésében. Önkormányzati utak 68.870 m, ebből 64.649 m szilárd burkolattal ellátott, 3.936 m földút. Külterületi önkormányzati utak közül szilárd burkolatú 7.966 km. Belterületi járdák hossza 133 km, ebből kiépített 39,046 km. A szilárd burkolatú gépkocsi parkolók területe 18.275 m2 1488 db gépkocsi fér el rajta.

Belterületen a háztartási hulladék elszállítása rendszeres és szervezett. A hulladékszállításba bekapcsolt lakások száma: 5.205 db. Évente összegyűjtött hulladék mennyisége 27.003 m3/év, ebből Kiskőrös belterületéről beszállított hulladék 25.790 m3/év, külterületről 1213 m3/év. A hulladék összetétele: kommunális 21.463 m3/év, építési törmelék 5.540 m3/év.

A város közterületéből belterjesen kezelt park 8.03 ha külterjesen gondozott park 4.4 ha nagyságú.

Városunkban két temető üzemel. A köztemetői funkciót az Evangélikus Egyház tulajdonában lévő látja el. A baptista temetőt temetkezésre már nem használják.

|  |
| --- |
| **INFRASTRUKTÚRA** |
| **Kiépítettsége %-ban** |
| **Elektromos hálózat** | **98-99 %** |
| **Ivóvíz hálózat** | **95,6 %** |
| **Szennyvíz hálózat** | **98 %** |
| **Vezetékes gáz hálózat** | **75,36 %** |
| **Településen belüli úthálózat** | **92,6 %** |

**Épített és természeti környezet védelméről**

Kiskőrös hazánk legnagyobb homokvidékén, a Duna-Tisza közi Hátság nyugati peremén helyezkedik el. A táj északon agyagos, homokos felszínű Gödöllői dombságig húzódik. Nyugaton a Dunamenti Síkság, Délen az Észak-Bácskai löszös hátság, Keleten a Közép- és Alsó-Tiszavidék határolja. Kiskőrös a Duna-Tisza köze dunai vízgyűjtőjének hátsági részén a Duna-völgyi főcsatorna vízgyűjtő területén fekszik, ahol a hátság legalacsonyabban fekvő területei találhatók. A terület fő lejtési irány DK-ÉNY. Domborzata enyhén hullámos síkság, jellemzően a fő lejtési irányban húzódó bucka sorokkal és hasonló csapású, széles, vizenyős, gyakran tőzeggel, láppal borított laposokkal, mélyedésekkel. A homokhátságon számos kisebb – nagyobb állóvíz húzódik, melyek jelentős része időszakos jellegű. A város térsége kis lefolyású, száraz, vízhiányos területnek minősül. A fajlagos lefolyás 0,5 l/sec/km2, a lefolyási tényező 3 %, az éves vízhiány 130-150 mm körüli értéket mutat. A mai felszín kialakulása hosszú geológiai folyamat eredménye. Ismeretes, hogy a talajok jellegét a földtani, éghajlati, domborzati, biológiai tényezők és a talajok kora határozza meg, az emberi tevékenység csupán módosítja, alakítja ezt. Kiskőrös környékén többnyire futóhomok talajok alakultak ki, de többféle réti talajtípus és karbonát-maradványos barna erdőtalaj is megtalálható. Ahol magasan volt a talajvíz, gazdag lápi vegetáció alakult ki. Ebből képződött Kecel, Akasztó határában a tőzeg, és kialakult az ún. Turjánvidék (mocsaras, lápos, nádas terület), amely Dabas-Ócsa határától Kiskőrösig tart, ennek része a Szücsi erdő is. Az ötvenes években a település szélén olaj után kutatva 56 oC-os konyhasós-jódos-brómos hévízre bukkantak a szakemberek, mely igen kedvező gyógyhatású. Kiskőrös határát az emberi beavatkozások, tereprendezés, csatornázás nagymértékben megváltoztatták. A mezőgazdasági művelésre nagy területeket vontak be, a táj eredeti felszíni formációi megszűntek. A város közigazgatási határának ÉK-i szélét érinti a VII. csatorna, mely több állóvízen halad keresztül, így a Vadkert tavon, a Kisbüdös tavon, a Lázár tavon, a Szarvas-tavon és a Nagy tavon. Jelentős ipari szennyezés nem éri. Vízminősége mezőgazdasági vízhasznosítási szempontból megfelelő. Kiskőrös város belterületének északi határán halad a VII/C csatorna, amely Soltvadkert várostól indul és a Szűcsi erdőn át a Kiskunsági Nemzeti Park területén keresztül ÉNY-i irányba haladva torkollik a VII. csatornába. A Csukás-Csábor csatorna és mellékágai a város külterületének déli részét érinti és keresztül halad a Nagy-Csukás tavon. A tó belvíztározó funkciót is ellát 95.80 mBf-i üzemi vízszinttel és 235 000 m3 kapacitással. A víz minősége öntözésre és halélettani szempontból is megfelelő.

**Éghajlat**

Kiskőrös az ország szárazabb régiójába tartozik. Az évi átlagos csapadékmennyiség 5-600 mm között alakul. Az évi középhőmérséklet 10 0C fok felett van. Az évi középhőmérséklet 10-11 oC, januárban -1 oC és -2 oC, júniusban 21 oC és 22 oC az átlag. A legmelegebb hónap a július, ekkor az átlagos középhőmérséklet megközelíti a 22 oC fokot. Ezzel szemben a leghidegebb hónap január átlagos középhőmérséklete –1 oC fok alatt alakul. Időjárására jellemző, hogy napfényben igen gazdag része ez az országnak a napsütéses órák száma meghaladja a 2100 órát is. Az erősebb szelek 20 %-a északnyugati, 19 %-a nyugat-északnyugati. Az uralkodó szélirány ÉNY-i, az átlagos szélsebesség pedig eléri a 2,9 m/s. A növénytermesztés szempontjából Kiskőrös igen jó fekvésű, hiszen az utolsó tavaszi fagyok ideje április közepére esik, szemben az ország északi részével, ahol akár még májusban is fagyhat. Az éghajlatváltozás ezt a területet is érinti. Az elmúlt 30 évben közel 3 oC fokkal nőttek a nyári maximumhőmérsékletek értékei, és az előrejelzések szerint a nyári átlaghőmérséklet a jövőben akár 5 oC fokkal is emelkedhet. A csapadék évenkénti és havonkénti eloszlása igen szeszélyes. Az évi csapadékmegoszlást a júniusi és novemberi maximum, januári és februári minimum jellemzi. Nyáron gyakori az aszály, a téli hótakaró vastagsága ingadozó. A tenyészidőszakra általában 300 mm körüli csapadék jut. Az utóbbi évtizedekben legtöbb csapadék 1974-ben hullott, elérte a 760 mm-t, 1977-ben pedig mindössze 360 mm volt az évi összes csapadék. Napjainkban egyre hangsúlyosabban vetődik fel a természeti adottságok humán értékei használatának igénye, a természetes élőhelyek, tájképi értékek védelmének szükségessége, természet-közeli állapotuk hosszú távú fenntartásának követelménye. Egyszerre kell a hasznosítás és a megőrzés - egyszóval a környezetgazdálkodás - szempontjait úgy ütköztetni, összehangolni, hogy a természeti adottságok és értékek, mint a közösségi, "városi kincstár" tulajdona, hosszú távon megmaradhasson, megújulhasson és szolgálhassa utódaink örömét és érdekeit. A fenntartható fejlődés elvét szem előtt tartva a jelenben meglévő erőforrásokat oly módon kell hasznosítani, hogy a jövő generáció számára is biztosított legyen az evvel való gazdálkodás lehetősége.

**Élővilág**

A város belterületétől nyugatra és északra fekvő, mélyebb részei képezik a homokhátság peremét, ahol a hajdani összefüggő, lápos turjánvonulat felszabadult láncolatának maradéka található (pl. a Kis- és Nagy-Csukás tó, Szűcsi erdő), melyek jelentős természeti értéket képviselnek. Néhány kisebb foltban a település belterületétől délre és keletre is húzódnak „ex lege” láp foltok, továbbá a település közigazgatási területének észak-keleti határán (külterület 0202/2 és 0202/56 hrsz.) egy „ex lege” szikes tó is benyúlik. Ezek a lápterületek a természet védelméről szóló 1996. évi LIII. törvény által „ex lege” azaz a törvény erejénél fogva védelemben részesülnek. Kiterjedésük kb. 2330 ha, mely a település közigazgatási területének csaknem egynegyede. A várostól É-i irányban terül el a kiskőrösi Szűcsi-erdő természetvédelmi terület. A 92 ha nagyságú területét 1974-ben nyilvánították először védetté. A Szűcsi erdő helyi jelentőségű természetvédelmi területet Kiskőrösi-turjános néven már az egyes természeti területet védetté, valamint helyi jelentőségű természetvédelmi területek országos jelentőségűvé nyilvánításáról, továbbá természetvédelmi területek határának módosításáról szóló 7/1990. (IV.23.) KVM rendelet országos jelentőségű természetvédelmi területté nyilvánította, mely védettséget a Kiskőrösi-turjános természetvédelmi terület védettségének fenntartásáról szóló 163/2007. (XII.23.) KvVM rendelet is megtartott. Az Alföldön egykor kiterjedt láperdők maradványa, erdei tisztásokkal, kaszáló rétekkel tarkítva, állományalkotó a kőrises-égerláp természetes erdőtársulás, változatos és színes cserjeszinttel. Botanikai és dendrológiai jelentősége számottevő.

**Növénytakaró**

A város térségének időszakosan vízzel borított láp- és réti talajon faj gazdag, üde és kiszáradó láprétekben gyönyörködhetünk. Az üde típusok fő képviselői a csát és síklápok és a szittyós síklápok, a kiszáradó láprétek közül pedig a mészkedvelő kékperjes rétek a jellemzők. A lápréteken különböző sás fajok uralkodnak, a keskeny- és széles-levelű gyapjúsás, a réti boglárka sárga virágtengeréhez csatlakozik a rózsaszín kétlaki macskagyökér. Megtalálható a legszebb hazai nőszirom faj, a kékvirágú szibériai nőszirom és a mérgező hatású, magasra növő fehér zászpa. A kiszáradó láprétek állományalkotója a kékperje. Szembeszökő a magasra növő szürke aszat és a sok fehér virágot hordó északi galaj. Közöttük alig észrevehetők az apró békalen fehér virágai. A láprétek magasabb, szikesedő területein él a lila virágú sziki cickafark és a bársony kerep. Az őszi fajok megjelenését jelzi a piros színű őszi vérfű, a különleges szépségű nagy, rózsaszínű buglyos szegfű és kaszálás után - kiszabadulva az árnyékból - megjelenik egy érdekes növény, a fehér májvirág, mely a szirmok felett mézcseppeket utánzó álnektáriumokat visel. Az általánosan elterjedt ördögharapta fű társaságában él két "festőnövény" fajta a festő rekettye és a festő zsoltina. A kékperjés rétek díszes, mélykék virágú jellegzetes növénye a kornis tárnics. A kőrises-égerlápok esetében a lombkorona szintet a fehér és rezgőnyár és a magyar kőris alkotja. Alatta gyér cserjeállomány található, melynek alkotói a kányabangita, kutyabenge, vörösgyűrűsom és a hamvas szeder a vízből kiemelkedő magasabb foltokat foglalják el. A szárazabb térszinten a fagyal, a mogyoró és a kecskerágó jelentősebb. A gyepszinten a mélyebben fekvő területeken él a pénzlevelű lizinka, a fehér zászpa, a mocsári- és rosttövű sás, a mocsári perje, a mocsári kocsord és a sárga nőszirom. Magasabb fekvésben megtalálható a gyöngyvirág, a széleslevelű salomonpecsét.

**Állatvilág**

Az állandó vízjárású tavakban, csatornákban élő halfajok a vörös szárnyú keszeg, a csuka, a díszes külsejű naphal és a Dél-Európából származó tömegesen elterjedő ezüstkárász. A kétéltűek közül elterjedt a mocsári béka, a tavi- és kecskebéka, valamint a varangyok közül mindkét hazai faj a zöld- és barnavarangy. Két gőte faj a tarajos- és a pettyes gőte is megtalálható. A hüllők közül megtalálható a teknősbéka, a vízisikló, a fürge- és a zöldgyík.

A turjános területek fészkelő madarai közül általánosan elterjedt a foltos nádiposzáta és a sárszalonka. Ritkaságként előfordul a hamvas rétihéja, a rendkívül óvatos nagy póling és hangos énekű réti tücsökmadár. Az emlősök közül általánosan elterjedt a sün és a földalatti életet élő vakond. A turján vidéket sűrűn lakja az erdei cickány és a jóval kisebb testű törpe cickány. A menyétfélék közül előfordul a hermelin és a menyét. A ragadozók közül gyakran látható a róka. A mocsaras területek jellegzetes rágcsálója a törpe egér és a kószapocok. A csatornák elterjedt rágcsálója a pézsmapocok, az erdős, fás ligetek lakója az erdei egér. A patások közül a legelterjedtebb az őz, a dunai ártér felől bevándorló ritkán előforduló szarvas és a mocsaras részeken egyre inkább otthont találó vaddisznó.

**Védelemre szoruló természeti értékek, természetvédelem**

A magasabb szinten lévő homokhátság termelési célú földhasználati zónájában, a főként homoki erdő és ültetvény területek (szőlő, gyümölcsös) közé ékelődött mélyebb buckaközi vonulatokban néhány szikes réti, illetve vízállásos terület található. Ezen területek nagysága alig több mint 400 ha, mezőgazdasági hasznosításra alkalmatlanok, de természeti terület kategóriában védelemre érdemes területek.

**Tájvédelem**

Az Alföldön egykor kiterjedt láperdők tájképi harmóniáját, erdei tisztásokkal, kaszáló rétekkel tarkított látványosságát őrzi a kiskőrösi Szücsi-erdő. Tájképileg a Kiskunsági Nemzeti Park legszebb erdői közé tartozik. A település területén belül több az európai közösségi jelentőségű természetvédelmi rendeltetésű (NATURA 2000 hálózatba tartozó terület is található, melyek a következők:

1. Kiskunsági szikes tavak és az Őrjegi turjánvidék (kódszám: HUKN10002) elnevezésű Különleges Madárvédelmi Terület (SPA)

2. Kiskőrösi turjános (kódszám: hukn20022) elnevezésű Kiemelt jelentőségű Természetmegőrzési Terület (pSCI)

3. Ökördi-erdőtelki lápok (kódszám: HUKN20021) elnevezésű Kiemelt Jelentőségű Természetmegőrzési Terület (pSCI)

Az egyes területek helyrajzi számos (hrsz.) listája az európai közösségi jelentőségű természetvédelmi rendeltetésű területekkel érintett földrészletekről szóló 45/2006. (XII.8.) KvVM rendeletben került kihirdetésre. A 14/2010. (V. 11.) KvVM rendeletben található a NATURA 2000 területek helyrajzi számos hatályos felsorolása. Felszíni vízvédelmi szempontból az Országos Területrendezési Tervről szóló 2003. évi XXVI. Tv. 3/1. számú mellékletében kijelölésre került az Országos Ökológiai Hálózat, melynek csatorna elemi közé tartoznak a felszíni vízfolyások - a DVCS, Szőlőaljai (VI.) sz. csatorna, Büdöstói (VII.sz.) csatorna, Csukás-Csábor csatorna -. A fentiekből megállapítható, hogy a település védett területei a fentiekben említett csatornákon keresztül láncszerűen kapcsolódnak egymáshoz.

Kiskőrös város területét átszeli az 53.sz. I. rendű főút, mely meglehetősen nagy tranzit forgalmat bonyolít le. Ez az útvonal vezet a tompai határátkelőhöz. A fenti okok miatt meglehetősen nagy a településen áthaladó tranzit kamion forgalom. Ugyan a rendezési tervben szerepel egy a várost elkerülő út megépítése, de ez mind a mai napig nem valósult meg. A meg növekedett forgalom reggel és délután 4 óra környékén kisebb forgalmi dugókat is okoz. Kiskőrös városon halad át a II. rendű országos főutak közül az 53.01-es sz-ú útvonal. Ezeken az útvonalakon már nincs tranzit forgalom ezért közlekedési zaj szempontjából kedvezőbb útvonalaknak lehet tekinteni. Azonban mindenképpen kedvezőtlen hatásnak kell tekinteni azt a tényt, hogy ezen útvonalak – az I és II. rendű főutak) a város központjában keresztezik egymást. Ezzel a Kiskőrösön, a II. rendű utakról érkező tranzit forgalmat is a központon halad keresztül.

A városközpont felújítása során lezárásra került a Petőfi tér katolikus templom melletti szakasza. Akasztó felöl Izsák felé a Szendrey J. utca – Baross G. utca- Rákóczi F. utca – Munkácsy M. utca – Sárkány J. utca útvonalon juthatunk el. Soltvadkert felöl Izsák irányába a Bajcsy-Zs. utca érintésével haladhatunk. A buszközlekedés Izsák felé és vissza a Rákóczi F. utcát használva valósul meg.

**Helyi tömegközlekedés**

Az Önkormányzat a személyszállítási szolgáltatásokról szóló 2012. évi XLI. törvény 23. § (4) bekezdésében foglaltaknak megfelelően „autóbusszal végzett személyszállítási közszolgáltatás ellátására indított nyilvános pályázati eljárásban nyertesként üzemeltetésre a KŐRÖS TANKER Kft.-vel kötött szerződést. (6200 Kiskőrös, Petőfi u. 112.)

**Vasúti közlekedés**

A vasútvonalakon kívül figyelembe kell venni a Vasúti pályaudvart, melyre a három irányból beérkeznek a vonatok. A keskeny nyomtávú vonatoknak egy db vágánya van. A motorvonatoknak és a villamosított vonatoknak 4 fővágány üzemel a rendező pályaudvaron. A vágányhálózat műszaki állapota miatt az egész pályaudvaron sebesség korlátozás van érvénybe.

Kiskőröst az országhatárral másodrendű főút, a vármegyeszékhellyel pedig harmadrendű út köti össze, míg a fővárossal közvetlen vasúti kapcsolat áll rendelkezésre. Ez a vasútvonal az ország egyik legnagyobb volumenű infrastrukturális beruházásának, a Budapest–Belgrád vasútvonal fejlesztésének részeként jelentős átalakuláson ment keresztül. A projekt keretében 2025-2026 évben kerül sor a korszerűsített vasútvonal átadására, amely nemcsak új nyomvonal-kialakítást, hanem a pálya kapacitásának növelését is magában foglalja, az eddigi egy vágány helyett immár kétvágányú vonalszakasz fogja szolgálni a személy- és teherszállítás zavartalan lebonyolítását. A fejlesztés részeként Kiskőrösön egy új, a mai kor elvárásainak megfelelő, modern vasútállomás épült, amely méltó fogadótere lett az utazóközönség számára, biztosítva a kényelmes és hatékony vasúti közlekedés feltételeit.

**Egyéb közlekedés**

Kiskőrös északi részén, a település közvetlen közelében található egy sportrepülőtér, amelyet egy helyi sportegyesület üzemeltet. A repülőtér elsősorban a sport- és hobbi célú repülést szolgálja, ahol leginkább sárkányrepülők hajtanak végre fel- és leszállásokat. A létesítmény kizárólag az egyesület tagjai számára biztosítja a repülési lehetőséget, így külső, tranzit jellegű légi forgalom itt nem zajlik. A repülőtér jelentős szerepet tölt be a helyi repülősport és a szabadidős légi tevékenységek támogatásában.

**Gyalogutak és járdák**

2024. december 31-i állapot szerint Kiskőrös Város belterületén meglévő, kiépített járdák hossza: 39,046 km hosszú, területe: 66,443 m².

Úthálózathoz viszonyítva Kiskőrös belterületén egyoldali járdák esetében a kiépítettség hosszának 65,458 km-nek kellene lenni.

A meglévő járdákat útburkolat fajtája szerint három csoportba tudjuk besorolni.

• Aszfalt : 9,842 km 16.731 m²

• Kő: 3,475 km 5,972 m²

• Beton 25,729 km 43.74 m²

Százalékos arányban kifejezve, egyoldali járda kiépítése esetén Kiskőrös Város belterületén a kiépítettség jelen helyzethez viszonyítva: 59,65 %, kétoldali járda kiépítése esetén: 28,23 %.

**Kerékpárút hálózat**

Jelenleg a Petőfi út végén induló, Kiskőröst – Soltvadkertet összekötő, Kossuth L. úton, Dózsa Gy. úton, Erdőtelek helyiségtáblától a Dózsa Gy. útig, a Petőfi S. úton valamint Kiskőrös – Akasztó, Halász csárdáig rendelkezünk kerékpárút hálózattal. Továbbá, 2022. július 7-én átadásra került a Kiskőrös–Tabdi közötti kerékpárút, amely azóta a térség kerékpáros közlekedését tovább bővíti és biztonságosabbá teszi. A kerékpárutak külterületi szakaszainak fenntartása Állami feladata. 2018. március 29-én a 53 - 30+929 - 29+639 valamint 53 - 25+765 - 22+899 km közötti szakaszok átadásra kerültek a Magyar Közút Nonprofit Zrt. 6000 Kecskemét, Bocskai u. 5. részére.

**Ivóvíz ellátás**

A település vízellátását 11 db védett vízadó-rétegre telepített mélyfúrású kút biztosítja. Ezek közül 6 db főüzemi, 4 db csúcs idei, 3 + 1 db tartalék, 1 db rétegvíz megfigyelő kútként üzemel. A városi vízmű mértékadó kapacitása 8 154 m3/nap. A városban kiépített vízmű-hálózat kapacitása 16 500m3/nap. A vízbázis csúcsidei kapacitása 372 m3/h. A vízjogi engedéllyel lekötött vízmennyiség 1 100 ezer m3/év, II. osztályú rétegvíz. 1 db 1 000 m3-es és 2 db 200 m3-es felszíni víztározóból kap ivóvizet 87,2 km-es kiépített hálózaton 6 157 lakás. Közkifolyók száma 7 db. Az ivóvízhálózat bővítése folyamatos, lakossági igények szerint zajlik, a lakossági kezdeményezésű bővítés esetén 50 % önerőt szükséges az ingatlan tulajdonosának megfizetnie.

**Szennyvíztisztítás**

A szennyvíztisztítást 1 db 2 250 m3/nap kapacitású tisztítómű látja el, kiépített 79.218 km hosszú gyűjtővezetékre kapcsolt 6.197 lakásból. A szennyvízrendszerbe be nem kötött lakások és közületek kommunális folyékony hulladékgyűjtését a Gulyás és Társa Kft. (6221 Akasztó Deák F.u. 8.) végzi az Önkormányzattal kötött közszolgáltatási szerződés alapján, helyi rendeletben szabályozott módon.

**Közvilágítás**

Kiskőrös város közvilágítását jelenleg 1 972 darab LED típusú, valamint 89 darab egyéb típusú lámpatest biztosítja, összesen 84,12 kW teljesítménnyel. Az önkormányzat céljai között régóta szerepelt a közvilágítás korszerűsítése, elsősorban energiahatékonysági szempontokat figyelembe véve. A fejlesztés 2023-ban és 2024-ben megvalósult, így a város közvilágítása korszerűbbé és gazdaságosabbá vált.

**Hulladékgazdálkodás**

Általános értelemben hulladéknak tekinthető az ember mindennapi élete, munkája, gazdasági tevékenysége során keletkező, a keletkezési helyén feleslegessé vált, ott közvetlenül fel nem használható különböző minőségű és halmazállapotú anyag együttes, termék, maradvány, tárgy, leválasztott szennyező anyag, szennyezett kitermelt föld, amelyet a tulajdonos sem közvetlenül sem értékesítve felhasználni nem tud, ezért kezeléséről külön gondoskodni kell. A települési hulladékok egy része szilárd halmazállapotú ez a hulladék típus a hétköznapi értelembe vett kommunális hulladék. A települési hulladékok másik része folyékony halmaz állapotú ezen hulladékok közé sorolható a kommunális szennyvíz.

A termelési hulladékok halmazállapotuk alapján szintén lehetnek szilárd vagy folyékony halmazállapotúak. Kiskőrös városban a termelési hulladékok mezőgazdasági vagy ipari eredetű hulladékok közé sorolhatók. Mind a települési mind a termelési hulladékok között keletkezik a településen különleges kezelést igénylő veszélyes hulladék.

A kommunális hulladék 2014. július 1-től a DTKH Duna-Tisza közi Hulladékgazdálkodási Nonprofit Kft. – 6521 Vaskút, Külterület 0551/2. – által üzemeltetett Kiskunhalasi regionális Hulladékkezelő Központba – Kiskunhalas, Alsószállás puszta 995/12 hrsz. – kerül kiszállításra. 2 szelektív hulladékgyűjtő szigeten a lakosságnál keletkező papír, műanyag és üveg hulladékok szelektív gyűjtése történik. Ezen hulladék gyűjtő szigeteken elhelyezett edényzetek ürítése hetente egy alkalommal történik. 2014. november 10.-től városunkban megkezdődött magánszemélyeknek és közületeknek a 2 kukás gyűjtési rendszer, amelyek az egyéb háztartási hulladék gyűjtésével azonos napokon kéthetenként kerülnek elszállításra. A településen az Izsáki u. 19. sz. alatt 1986 óta üzemelő – jelenleg Kalo-Méh Trans Kft. által üzemeltetett – haszonvas telepen lehetősége van a lakosságnak (és a vállalkozásoknak is) a papír és fém hulladékok leadására. A város területén évente két alkalommal igényszerinti ingyenes lomtalanításra is van lehetőség. A vállalkozó telephelye jelenleg is rendelkezik hatósági engedéllyel a fentiekben említett hulladékok átvételére. A motorizáció növekedésével településünkön is jelentősen megnövekedett a személygépkocsi állomány. A településen építkezésekkor keletkező építési bontási hulladékot magánszemély 1 m³-ig ingyen elhelyezhet a szintén a DTKH Duna-Tisza közi Hulladékgazdálkodási Nonprofit Kft. által üzemeltetett, Izsáki útról megközelíthető hulladékudvar területén erre a célra elhelyezett hulladéktároló edényben.

**Energiagazdálkodás**

A belterületi kisfeszültségű villany hálózat hossza 95 km, a külterületi hálózat hossza 87 km. A belterületen bekapcsolt fogyasztók száma 7396, külterületen 1356 fogyasztó. Kiskőrös város közvilágítását jelenleg 1 972 darab LED típusú, valamint 89 darab egyéb típusú lámpatest biztosítja, összesen 84,12 kW teljesítménnyel.

Kiskőrös város földgázellátottság tekintetében százszázalékos lefedettséggel rendelkezik. Ezért mind a lakossági, önkormányzat intézményei és mind az ipari üzemek fűtését különböző teljesítményű földgáztüzelésű kazánokkal oldják meg a településen.

A különböző technológiákhoz szükséges hő szükségletet is most már nagyobb teljesítményű - illetékes környezetvédelmi hatóság által engedélyezett - földgáztüzelésű kazánokkal oldják meg az egyes vállalkozások.

A tűzvédelmi feladatok ellátásában való önkormányzati szerepvállalás az elkövetkezendő években nagyban függ majd a kormányzati elképzelésektől.

Pályázati forrásból az akasztói úton megépült az új tűzoltó laktanya, mely 2021-es évben átadásra került.

**Fejlesztési elképzelések**

**Az épített- és természeti környezet védelme**

Az épített- és természeti környezet védelme érdekében át kell tekinti a védelmet igénylő vagy védelem alá vonandó építészeti, valamint természeti értékeket, vizsgálni kell az önkormányzati tulajdonú értékek védelmi lehetőségét, illetve a védett értékek hasznosítási lehetőségét.

Az épített környezet védelme érdekében kitűzött célok lehetnek a tulajdonosok segítése, hogy az épített környezet méltó védelmet kapjon, az önkormányzati ingatlanok felújítása, az építészeti védelmet igénylő, nem kihasznált ingatlanok hasznosításra való alkalmassá tétele és hasznosítása.

A természeti környezet védelme érdekében kitűzött célok lehetnek a helyi környezetvédelmi akciók indítása, illetve csatlakozás más szerv által hirdetett környezetvédelmi programokhoz, a helyi környezeti értékek megismertetése, népszerűsítése, a természeti értékekben rejlő turisztikai lehetőségek feltárása és kihasználása, természeti értékekre felhívó jelzések, táblák készítése.

**A vízrendezés és csapadékvíz elvezetés**

Kiskőrös közigazgatási területén a Kiskunsági-Viziközmű Szolgáltató Kft. a fogyasztói igényeknek megfelelő minőségű szolgáltatás révén biztosítja az egészséges ivóvízellátást. Az ivóvíz hálózat tekintetében cél, hogy megtörténjenek a szükséges felújítások és bővítések, hibás rendszerek folyamatos cseréje.

A csapadékvíz-elvezető rendszer településünkön 73 % kiépített. Zárt és nyílt elvezető rendszerrel rendelkezünk. A zárt rendszerek tisztítását nagynyomású (woma) technológiával hajtjuk végre. Cél, hogy a csapadékvíz elvezetése rendszer megfelelő módon működjön, az kárt ne okozzon. Az 2021-es évben átadott záportározó lehetőséget biztosít a Város alatt húzódó csapadékvíz elvezető rendszeren átfolyó víz szabályozására. Az elmúlt évek tapasztalata, hogy elvezető rendszerünk megfelelően működik.

A csapadékvíz elvezető rendszer folyamatos karbantartása, tisztítása elengedhetetlen feltétele a víz elvezetése tekintetében. Törekedni kell a kiépítetlen utcákban az elvezető rendszer mielőbbi kiépítésére. A csapadékvíz-elvezető rendszer üzemeltetését az Önkormányzat tulajdonában lévő Kőröskom Nonprofit Kft. végzi. A rendszeren végzett bárminemű munkálatokhoz az út kezelőjének hozzájárulás szükséges.

**Csatornázás**

Kiskőrös Város belterületén az elmúlt évek során pályázati források felhasználása mellett a csatornahálózat teljes mértékben kiépítésre került. A szolgáltató képes a városban keletkezett szennyvíz fogadására, kezelésére. A meglévő, régebben kiépült hálózat karbantartása folyamatos.

**A köztemető-fenntartás**

Kiskőrösön négy temető található. A baptista temetőt a helyi gyülekezet tartja karban. A zsidó temető zárva van, temetkezésre nem használható. Karbantartásáról az Önkormányzat gondoskodik. A katolikus temető a Római Katolikus Egyház tulajdonában van. Magántemető, temetkezésre alkalmas. Üzemeltetője a Katolikus Egyház. Harmadik, egyben köztemető, a kiskőrösi Evangélikus Egyházközség tulajdonában és üzemeltetésében lévő temető. A temetők gondozása folyamatos.

**A helyi közutak és közterületek fenntartása**

A helyi közutak fenntartásával kapcsolatban törekedni kell a település igényeinek kielégítésére. Emiatt szükséges a belterületi utak folyamatos karbantartása, felújítása, új utak építése. Belterületen pár száz méter poros utunk van, útalappal ellátott 4.7 km. Belterületi kiépített gyűjtőút 7,035 km, területe 42,913 ezer m2, átlagszélessége 6,1 m. Kiépítetlen 0,13 km. Belterületi kiépített kiszolgáló és lakó utak hossza 58,701 km, területe 264,154 ezer m2, átlagszélessége 4,5 m. Kiépítetlen hossza 12,203 km. Külterületi kiépített közutak hossza 11,206 km, területe 47,065 ezer m2, átlagszélessége 4,2 m. Kiépítetlen külterületi utak hossza 11,206 km, területe 47,065 ezer m2, átlagszélessége 4,2 m. Járdaépítés és felújítás szükségességi sorrendben a település teljes területén folyamatos. A felújítás költséghatékonysági szempontok alapján, amennyiben lehetséges a régi járdalapok felhasználásával történik. Új kiépítésére lakossági önerő bevonásával vagy pályázati forrás igénybevételével kerül sor.

A közút fenntartását a tevékenység volumenétől függően az önkormányzat saját szervezettel, illetve külső szolgáltatóval végzi. A közútkezeléssel összefüggésben fontos, hogy az önkormányzat lépést tegyen annak érdekében, hogy az utak állaga ne romoljon, kisérje figyelemmel azokat a tényezőket, melyek az utak állapotában kárt okoznak, okozhatnak, hatékony eszközöket dolgozzon ki annak érdekében, hogy egyes utakat csak az arra feljogosítottak használják. Minden évben a költségvetés tervezésénél jelentős összeg kerül elkülönítésre kátyúzási feladatokra.

Kiskőrös belterületén lakóutak aszfaltozására forrás hiányában már csak pályázati úton van lehetőség, erre az önkormányzat kiemelt figyelmet fordít. Mind a külterületi, mind a belterületi utak aszfaltburkolattal történő ellátására.

A fentiek érdekében gondoskodni kell az utak menti tájékoztató táblák, és egyéb forgalom szabályozó tárgyak, jelek elhelyezéséről.

Kellő figyelmet kell fordítani a közterületek megfelelő színvonalon történő fenntartására, melynek érdekében fokozott figyelmet kell fordítani a közterületek rendszeres gondozására, tisztántartására. Gondoskodni kell a közterületek fásításáról, az elöregedett, veszélyes fák kivágásáról és pótlásáról. A közterületek fenntartási feladatait az Önkormányzat tulajdonában lévő Kőrösszolg Nonprofit Kft. látja el. Játszótereink vonatkozásában az üzemeltetési, fenntartási, esetlegesen elbontási és építési munkálatokat szintén a Kőrösszolg Nonprofit Kft. végzi. A játszóterekkel kapcsolatban fontos, hogy a pótlás során vagy vásárlás során az EU-s szabványnak megfelelő eszközök kerüljenek beszerzésre. Folyamatosan gondozni, ápolni kell a játszóterek eszközeit, valamint zöldfelületeit, balesetvédelmi megelőző karbantartásokat folyamatosan el kell végezni.

**Parkolási lehetőség biztosítása**

Kiskőrös Város központi belterületén 533 db közparkoló, 16 db mozgáskorlátozott parkoló és 5 db egyéb (kismotor) parkoló található. A parkolási lehetőségek biztosítása érdekében fontos szempont a meglévő parkolók megfelelő állapotának biztosítása, parkolási helyek növelése parkolások ésszerűsítésével, parkolási jelek feltüntetésével.

**A köztisztaság és településtisztaság fenntartása**

A köztisztaság és településtisztaság fenntartási közszolgáltatás biztosítása érdekében az önkormányzat közszolgáltató révén továbbra is gondoskodik a kommunális hulladék elszállításáról és ártalmatlanításáról. A szolgáltatást az önkormányzat a jogosult szolgáltatóval, közszolgáltatási szerződés keretében végezteti el.

Az Önkormányzat kiemelt feladatként kezeli az illegálisan elhelyezett szemétlerakók felszámolását, annak megelőzést. Rendeletben szabályozza az égetés rendjét. Szelektív gyűjtés településünkön megoldott, kétheti rendszerességgel házhoz menő szelektív gyűjtés biztosított. Lomtalanítás évente kétszer ingyenes. A szolgáltatóval történő egyeztetés után vehető igénybe ezen szolgáltatás. A közterületekre megfelelő számban kihelyezett hulladékgyűjtő edények ürítése folyamatos. A közterületek tisztán tartásáról, a zöldfelületek gondozásáról az Önkormányzat a tulajdonában lévő Kőrösszolg Nonprofit Kft. gondoskodik. A területhez tartozó fejlesztési elképzelések között szerepel a köztisztaság biztosításához, zöldfelület gondozáshoz szükséges eszközök, járművek beszerzése, az illegális szemétlerakó helyek felszámolása, valamint az illegális szemétlerakás megakadályozása.

Az Önkormányzat gondoskodik a téli időszakban az önkormányzati közutak téli síkosság mentesítéséről és a hó eltakarításról.

**Közreműködés a helyi energiaszolgáltatásban**

 Az Önkormányzat folyamatosan kapcsolatot tart és együttműködik az energiaszolgáltatókkal a biztonságos energiaellátás érdekében, üzemzavarok helyreállításában.

**Közbiztonság helyi feladatainak ellátása**

Az önkormányzat feladata a közbiztonsági és tűzvédelmi feladatok ellátásának támogatása, illetve színvonalának javítása. Ennek érdekében támogatást nyújt a helyi önkéntes tűzoltó és polgárőr egyesületnek, figyelemmel kíséri, hogy az önkormányzat intézményei rendelkezzenek tűzvédelmi szabályzattal, közbiztonsági referenst működtet, kamerarendszert építtetett ki, folyamatos a közúti jelzőtáblák cseréje.

A polgárőrségek jelenléte településünkön elősegíti a bűnelkövetések számának csökkentését, a hatékony vagyonvédelmet, a köznyugalom megteremtését.

Az önkormányzat megalkotta a közösségi együttélés alapvető szabályairól szóló rendelet, amelynek betartásához egy fő városgondnokot kíván alkalmaz. Egyebekben jelez minden közterületen általa rendellenesnek ítélt tevékenységet.

**Az Önkormányzat gazdasági helyzete**

1. **Adópolitika**

Az önkormányzat gazdálkodásában fontos szerepet játszik a helyi adóztatás rendszere. A helyi adóztatás, a helyi adópolitika kialakítása az önkormányzat gazdasági önállóságának egyik eszköze, melynek célja, hogy a helyi adók az önkormányzat folyamatos, állandó, stabilan előre tervezhető bevételi forrásait megteremtse. A helyi adóbevételek szerepe – különös tekintettel a helyi iparűzési adóra – az elmúlt időszakban fokozatosan felértékelődött, az önkormányzati saját bevételek egyre tekintélyesebb hányadát biztosítják.

Az önkormányzat területén a helyi adók közül a magánszemély kommunális adója, a helyi iparűzési adó, valamint az idegenforgalmi adó került bevezetésre.

**1.1.Magánszemély kommunális adója:**

Adófizetésre kötelezett az a magánszemély, aki a naptári év első napján az önkormányzat illetékességi területén lévő építmények közül a lakás és nem lakás céljára szolgáló épület, épületrész, valamint telek ingatlan-nyilvántartásba bejegyzett tulajdonosa, továbbá az a magánszemély, aki nem magánszemély tulajdonában álló lakás bérleti jogával rendelkezik.

A magánszemély kommunális adója tételes adó, azaz az adófizetési kötelezettség egy tételes összegben, adótárgyanként áll fenn.

A helyi adóhatóság 6048 fő adózót és 9422 adótárgyat tart nyilván a magánszemély kommunális adója adónemben. A magánszemély kommunális adóbevétel az elmúlt évek során viszonylag kiegyenlített, általában elmondható, hogy a lakosság az ingatlana (lakása, telke, garázsa) utáni adót igyekszik megfizetni. Az önkormányzat a nehéz szociális helyzetben élőket a magánszemély kommunális adója méltányossági alapon történő elengedésével segíti. Az adófizetők –szinte azonos adózói körben- minden évben élnek a lehetősséggel.

Életkorhoz kapcsolódó adókedvezményt 2004. év óta biztosít az önkormányzat az adózóknak, hat éven keresztül a 70 év felettieknek járt 50 %-os adókedvezmény, 2010. óta a 62. életévét betöltöttek részesültek a kedvezményben. 2025. évtől - tekintettel a társadalombiztosítási öregségi nyugdíjra jogosító öregségi nyugdíjkorhatára - a 65. életévet betöltött személyek részére biztosítja az Önkormányzat ezt a kedvezményt. A városi szennyvíz-csatorna rendszer teljes körű kiépítése során a lakosságot terhelő érdekeltségi hozzájárulás részletekben történő fizetésének időtartama alatt minden érdekelt adókedvezményben részesült, illetve a jövőben részesülni fog.

Az alkalmazott adómérték 2012. január 1. napját követően 2025. január 1. napjától emelésre került az önkormányzati költségvetési egyensúly fenntartása érdekében.

**1.2. Helyi iparűzési adó**

A helyi iparűzési adó az önkormányzat saját bevételeinek legnagyobb részét biztosítja. Mértéke az iparűzési tevékenység esetén az adóalap 2 %.

2024. évben 908 gazdasági társaság, 583 egyéni vállalkozó és 660 őstermelő végzett gazdasági tevékenységet.

Kiskőrös Város Önkormányzata 2010. évtől adómentességet biztosít a 900. 000,- forint alatti vállalkozási szintű adóalappal rendelkező valamennyi vállalkozás részére, tekintettel a mezőgazdasági őstermelők adó- és adminisztrációs terheinek csökkentésére.

Az adónem a normatív finanszírozás, az önkormányzati feladat ellátás állami támogatási rendszerének részeként működik –az önkormányzatnak érdeke az adónem fenntartása és az adó mértékének a törvény által adható legmagasabb mértéken tartása – a bevételek biztosítása érdekében.

Az adózói kör közel teljes, a városban működő valamennyi vállalkozás – önkéntes teljesítés hiányában – adóhatósági intézkedés útján bekerül a nyilvántartásba.

A hátralékok felszaporodásának megakadályozása, a kintlévőségek kezelése következetes adóhatósági végrehajtási munkát követel meg.

**1.3.Idegenforgalmi adó:**

Az idegenforgalmi adó azt a magánszemélyt terheli, aki a városban nem állandó lakosként legalább egy vendégéjszakát eltölt.

Az adó mértéke személyenként és vendégéjszakánként 300 forint. A vendégéjszakák számának folyamatos emelkedésével (2010. évben 826 vendégéjszakát töltöttek el városunkban, 2019. évben 31 582, 2024. évben pedig 41.504 vendégéjszakát töltöttek el városunkban) folyamatosan nő az idegenforgalmi adóbevétel is.

**1.4.Önkormányzati adópolitika**

Az önkormányzat helyi adópolitikájának az alábbiakat kell szolgálnia:

- az adóztatás egy meghatározott stabilitás, állandóság mellett az önkormányzat biztos bevételi forrását kell, hogy jelentse a közszolgáltatások ellátása érdekében úgy, hogy az adózói kört illetően a teherviselés arányos legyen, a lakosság komfortérzetét jelentősen ne rontsa,

- továbbra is fenn kell tartani a magánszemély kommunális adóját, a helyi iparűzési adót és az idegenforgalmi adót,

- fokozott figyelmet kell fordítani arra, hogy mind a gazdasági társaságok, mind a magánszemélyek tekintetében javuljon az adófizetési morál, melynek feltétele az adóhátralékok és adókintlévőség következetes behajtása,

- fontos célként kell megjelennie annak, hogy az adófelderítés tovább erősödjék, hatékonysága javuljon, növekedjen a célirányos adóellenőrzések száma,

- az adófizetési kedvezmények biztosításánál mindenre kiterjedően kell a feltételek fennállását vizsgálni annak érdekében, hogy csökkenjen az adófizetési kedvezményt indokolatlanul élvezők köre.

1. **A szociális, gyermekjóléti és egészségügyi ellátás**

Magyarország helyi önkormányzatairól szóló 2001. évi CLXXXIX. törvény szerint a helyi közügyek, valamint a helyben biztosítható közfeladatok körében ellátandó helyi önkormányzati feladat a

- szociális szolgáltatások és ellátások, amelyek keretében települési támogatás állapítható meg;

- gyermekjóléti szolgáltatások és ellátások

- egészségügyi alapellátás, az egészséges életmód segítését célzó szolgáltatások

**2.1. Szociális szolgáltatások és ellátások**

Kiskőrös Város Önkormányzata szociális rászorultságtól függő pénzbeli ellátásokat és természetbeni szociális ellátásokat nyújt, fenntartja és működteti a személyes gondoskodást nyújtó intézményét, valamint ellátási szerződés útján biztosít szociális alapszolgáltatásokat.

Kiskőrös Város Önkormányzata az alábbi szociális rászorultságtól függő pénzbeli ellátásokat biztosítja:

- települési támogatás

- rendkívüli települési támogatás

Természetben nyújtott szociális ellátás

- köztemetés,

- szociális célú tűzifa támogatás

A szociális alapellátáson kívül az önkormányzat az alábbi ellátást nyújtja

- lakbértámogatás

A támogatások egy részét pénzbeli kifizetéssel, más részét természetben nyújtott szociális ellátásként biztosítja az Önkormányzat a rászorulóknak.

Kiskőrös Város Önkormányzata két egyházi fenntartóval kötött ellátási szerződést a szociális alapszolgáltatások működtetésére.

Kiskőrös Város Önkormányzata és a Magyarországi Baptista Egyház között ellátási szerződés jött létre

* a 62/2009. számú Képv. testületi határozat alapján a fogyatékos személyek nappali ellátása,
* az 59/2022. számú Képv.testületi határozat alapján az étkeztetés, házi segítségnyújtás, nappali ellátás (idősek klubja), támogató szolgáltatás szociális alapszolgáltatások biztosítására.

Kiskőrös Város Önkormányzata és a Sorsfordító Szolgáltató Központ (6200 Kiskőrös, Rákóczi Ferenc utca 12.) ellátási szerződést kötött

* a 79/2015. számú Képviselő-testületi határozat alapján a pszichiátriai betegek nappali ellátása,
* a 89/2016. sz. Képviselő-testületi határozat alapján a szenvedélybetegek nappali ellátása,
* a 16/2024. sz. Képviselő-testületi határozat alapján a támogató szolgáltatás biztosítására.

A Képviselő-testület a 149/2023. sz. Képviselő-testületi határozata alapján a Sorsfordító Szolgáltató Központtal a család-és gyermekjóléti szolgálat feladatainak ellátására létrejött ellátási szerződés 2024. április 30-ai határnappal, közös megegyezéssel megszüntetésre került és 2024. május 1. napjától a család- és gyermekjóléti szolgálat Kiskőrös Város Önkormányzata fenntartásában lévő Egészségügyi, Gyermekjóléti és Szociális Intézmény (6200 Kiskőrös, Árpád utca 8.) szervezeti és szakmai szempontból önálló intézményegységeként működik tovább.

Önként vállalt feladatként az önkormányzat az ápolást-gondozást nyújtó idősek otthona szakosított ellátást az Egészségügyi, Gyermekjóléti és Szociális Intézmény fenntartásával, az intézmény önálló szervezeti egységeként történő működtetésével biztosítja.

Az önkormányzat a szociális igazgatásról és szociális ellátásokról szóló 1993. évi III. törvény szerinti kötelező szociális feladatellátását biztosítja.

**2.2. Gyermekjóléti szolgáltatások és ellátások**

A szociálisan rászorult gyermekek és fiatal felnőttek részére a gyermekek védelméről és a gyámügyi igazgatásról szóló 1997. évi XXXI. törvény alapján pénzbeli és természetbeni ellátásként

- rendszeres gyermekvédelmi kedvezményt és

- gyermekétkeztetést

nyújt az önkormányzat.

A személyes gondoskodás keretébe tartozó gyermekjóléti alapellátások biztosítása érdekében az önkormányzat fenntartja a

- a család-és gyermekjóléti szolgáltatást nyújtó Család-és Gyermekjóléti Szolgálatot, valamint járásszékhely településként a Család- és Gyermekjóléti Központot és

- a gyermekek napközbeni ellátása körébe tartozó bölcsődei ellátást (46 férőhelyen)

 biztosító intézményét, az Egészségügyi, Gyermekjóléti és Szociális Intézményt.

**2.3. Egészségügyi ellátás**

**2.3.1. Alapellátás**

Az egészségügyi alapellátásról szóló 2015. évi CXXIII. törvény szerint az önkormányzat az egészségügyi alapellátás körében gondoskodik:

a) a háziorvosi, házi gyermekorvosi ellátásról,

b) a fogorvosi alapellátásról,

c) az alapellátáshoz kapcsolódó fogorvosi ügyeleti ellátásról és

d) az iskola-egészségügyi ellátásról.

A Képviselő-testület döntése alapján 6 felnőtt és 3 házi gyermekorvosi körzet, 3 felnőtt és 2 gyermek fogászati körzet, és 3 iskola-egészségügyi körzet került kialakításra.

A háziorvosi, házi gyermekorvosi, a fogorvosi alapellátást feladat-ellátási szerződések útján látja el az Önkormányzat. A házi gyermekorvosok, a gyermek fogászok végzik szintén feladat-ellátási szerződés útján az iskola-egészségügyi ellátást.

Az egészségügyi alapellátás rendszere, a körzetek kialakítása a lakosságszám és az irányadó szakmai jogszabályok figyelemebvételével történt. Minden orvosi rendelő az ellátási terület lakossága által 15 percen belül elérhető, a rendelők többségének akadálymentesítése megoldott.

**2.3.2. Járóbeteg-szakellátás**

Az **egészségügyi járóbeteg-szakellátást** 2007. szeptember 1. napjától a Kiskunhalasi Semmelweis Kórház (6400 Kiskunhalas, Monszpart L.u.1.) biztosítja.

A Kiskőrös, Kossuth utca 6. szám alatti Szakorvosi Rendelőben a Kórház 15 szakrendelésen és gondozó intézetben nyújt egészségügyi szolgáltatást Kiskőrös és az illetékességi területhez tartozó 8 település (Páhi, Tabdi. Akasztó, Tázlár, Bócsa, Csengőd, Kaskantyú, Soltvadkert) lakossága számára.

**2.3.3. Egészségfejlesztés**

Egy egészségtudatosabb szemlélet meghonosítása céljából a kormány az egészségtudatosság fejlesztését segítő hálózat kialakítását szorgalmazta, kedvező pályázati feltételek megteremtésével. A Széchenyi Terv keretében 2011-ben kiírt pályázatok támogatásával 2014-re Magyarországon egy 61 egészségfejlesztési irodából (EFI) álló új egészségfejlesztési hálózat jött létre és kezdte meg működését. A hálózat hosszú távú célja javítani a lakosság általános egészségi állapotát, növelni a hazai lakosság egészségben töltött éveinek számát, az egyéni felelősségvállalást, valamint csökkenteni a területi egészségfejlesztési különbségeket. A kiskőrösi irodában térítésmentesen igénybe vehető közösség- és szemléletfejlesztő szakmai programokon ezidáig több százezren vettek részt. Az iroda minden évben a Nemzeti Népegészségügyi Központ szakmai irányításával végzi munkáját és szervezi meg az adott évre tervezett programokat.

**3.3. Fejlesztési irányok**

**3.3.1.Szociális ellátás**

Kiskőrös Város Önkormányzata a szociális igazgatásról és szociális ellátásokról szóló 1993. évi III. törvényben (a továbbiakban: Szt.) meghatározott pénzbeli és természetbeni szociális ellátásokat, valamint a személyes gondoskodást nyújtó szociális szolgáltatásokat a lakosság szociális biztonságának megőrzése érdekében továbbra is biztosítani kívánja.

A szociális szolgáltatások fejlesztési irányait egyrészt az Szt-ben előírtak, másrészt a mindennapi élet szintjén jelentkező szükségletek jelölik ki.

Az önkormányzati költségvetési egyensúly érdekében az önkormányzatnak továbbra is a leggazdaságosabb formában kell az Szt. szerinti ellátási kötelezettségét teljesítenie, így a város lakosságának a jövőben is lehetőséget kell nyújtani a szolgáltatások eléréséhez.

A szolgáltatások és a szükségletek összehangolása érdekében kiemelten fontos az önkormányzat és a lakosság között a rendszeres kommunikáció. Használni kell a helyi média nyújtotta lehetőségeket. Az igénybe vehető szolgáltatásokról, azok tartalmáról a város honlapján, intézményi nyílt napon megfelelő tájékoztatást kell, hogy kapjanak az érdeklődők, a leendő kliensek.

A szociális ellátások területén egyre inkább a hatékonyságra kell törekedni.

Hatékony szervezet az, amely legjobban használja fel az erőforrásait arra, hogy a legjobb szolgáltatást nyújtsa, hogy az ellátást igénylők megelégedésére magas szintű szakmai munkát végezzen és az ott dolgozók belső igénye legyen az állandó fejlődés, egymás munkájának segítése.

A legrászorultabbak kapják meg azokat a támogatási formákat, amivel megfelelő módon segíthetünk a szociális biztonság megteremtése és megőrzése érdekében. Ugyanakkor hangsúlyosabbá kell tenni, hogy az egyének önmagukért és családjukért saját felelősséggel bírnak.

A szociális szolgáltatások megszervezése során különös figyelmet kell fordítani arra, hogy minden igénylő az aktuális helyzetének és saját igényének leginkább megfelelő szolgáltatási formát, illetve segítséget vehesse igénybe. Ezzel együtt lényeges feladat, hogy a szolgáltatásokat úgy tudja igénybe venni a rászorult, hogy az a magánszférájába való legkisebb beavatkozással járjon. A modern szociálpolitika eszközeivel olyan szolgáltatásokat kell az egyén számára kínálni, hogy lehetőség szerint elkerülje, hogy megszokott környezetét bentlakásos ellátásra cserélje, vagy minél későbbi időpontban kényszerüljön megtenni ezt. Ha ez megvalósul, a segítség mindinkább a kliens egyéni helyzetéhez kötődik, nem pedig az elérhető szolgáltatásokhoz.

 **3.3.2. Gyermekvédelmi ellátás**

A gyermekek védelme a gyermek családban történő nevelkedésének elősegítésére, veszélyeztetettségének megelőzésére és megszüntetésére, valamint a szülői vagy más hozzátartozói gondoskodásból kikerülő gyermek helyettesítő védelmének biztosítására irányuló tevékenység.

A gyermekek védelmét a gyermekek védelméről és a gyámügyi igazgatásról szóló 1997. évi XXXI. törvény alapján pénzbeli és természetbeni ellátásokkal, valamint személyes gondoskodást nyújtó gyermekjóléti alapellátásokkal továbbra is biztosítani kívánja az önkormányzat.

A városban működő gyermekjóléti alapellátást nyújtó intézmények biztosítják a város gyermek lakosságának megfelelő szintű ellátását.

A megelőzés érekében a gyermekek ügyeivel foglalkozó intézmények, szervezetek és hatóságok már kialakult együttműködését továbbra is fenn kell tartani. A jelzőrendszer működésének szélesebb körben való megismertetése még hatékonyabbá tehetné a gyermekek védelmében való együttműködést, a prevenciót.

**3.3.2.Egészségügyi ellátás**

Az Önkormányzatnak az egészségügyi alapellátási feladatok magas színvonalú biztosítása érdekében kiemelten figyelnie kell arra, hogy megfelelő szakemberekkel kössön feladat-ellátási szerződést. Az egészségügyi alapellátást biztosító háziorvosok, fogorvosok szakmai tudása erre a garancia.

A lakosság egészségi állapotához, valós egészségügyi szükségleteihez igazodó ellátórendszer kialakításával javítható a népesség egészségügyi állapota. Az egészségügyi ellátás-szervezési döntéseknél törekedni kell a tervszerű fejlesztésre, a település egészét, sőt a térségi környezetet is figyelembevevő döntéshozatalra.

Az egészségügyi alapellátáson túl változatlanul fontos a szakorvosi járóbeteg-szakellátás helyben történő biztosítása. Az Önkormányzat továbbra is egészségügyi szolgáltatóval kötött egészségügyi ellátási szerződés alapján kívánja a térség lakosságának a szakellátást nyújtani.

Az egészségügyi ellátás területén továbbra is a prevenciónak kell előtérbe kerülnie. Ennek érdekében kiemelten fontos az önkormányzat és a lakosság között a rendszeres kommunikáció. Használni kell az Egészségfejlesztési Iroda, a helyi média nyújtotta lehetőségeket. Az igénybe vehető szűrésekről, azok tartalmáról, a preventív célú egészségügyi témájú rendezvényekről a város honlapján megfelelő tájékoztatást kell, hogy kapjanak az érdeklődők.

**GYERMEK ÉS IFJÚSÁGVÉDELMI FELADATOK:**

A gyermek és ifjúságvédelmi feladatokról való gondoskodás jogszabályi hátterét a gyermekek védelméről és a gyámügyi igazgatásról szóló 1997. évi XXXI. törvény, a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. NM rendelet, a gyámhatóságokról, valamint a gyermekvédelmi és gyámügyi eljárásról szóló 149/1997. Korm. rendelet, valamint Kiskőrös Város Önkormányzata Képviselő-testületének a személyes gondoskodást nyújtó gyermekjóléti alapellátásokról szóló 26/2013.(XII.19.) helyi rendelete, adja. A feladatellátáshoz szorosan kapcsolódik Kiskőrös Város Önkormányzata Képviselő-testületének a szociális ellátásokról szóló 7/2015. (II. 26.) rendelete.

A város területén működő gyermekvédelmi feladatellátás szervezeti hátterét a

* járási szinten működő család- és gyermekjóléti központ,
* települési család- és gyermekjóléti szolgálat,
* bölcsőde, mint nappali ellátást biztosító intézmény és a
* helyettes szülői ellátás, mint átmeneti gondozást nyújtó intézmény biztosítja.

Az Önkormányzat a települési család- és gyermekjóléti szolgáltatást, valamint a Kiskőrösi Járás egész területére kiterjedő család- és gyermekjóléti központot és a bölcsődei ellátást, Kiskőrös Város Önkormányzata Egészségügyi, Gyermekvédelmi és Szociális Intézménye útján látja el.

Az Önkormányzat rendszeres gyermekvédelmi támogatásban részesít 105 gyermeket, ezen kívül egyszeri támogatásokkal nyújt támogatást a rászoruló családok részére. A támogatásokban részesítettek aránya az elmúlt évek statisztikái alapján csökken. A csökkenő tendencia oka: a kérelmek elbírálásának feltételeként meghatározott jövedelemvizsgálat szerint, nőtt az egy háztartásban élők egy főre jutó jövedelme.

Az önkormányzati fenntartású bölcsőde 62 engedélyezett férőhellyel működik.

Az Önkormányzat a gyermek és ifjúsági programok szervezésében, lebonyolításában szorosan együttműködik a város egyházi felekezeteivel, akik aktív ifjúsági, közösségformáló tevékenységeket folytatnak, programokat szerveznek.

A különböző sportegyesületek is kiemelt figyelmet fordítanak a gyermek és ifjúsági korosztály sporttevékenységére.

A gyermekvédelmi szolgálatok programjain, tevékenységén túlmenően a nemzetiségi önkormányzatok, egyházi felekezetek, sportszervezetek tevékenységeik révén elősegítik a gyermekek fizikai és mentális fejlődését.

**Gazdasági helyzet**

Az önkormányzat bevételeinek alakulása a 2019–2023. években a zárszámadási rendeletek alapján tény adatok, illetve a 2024. év terv adatai:



\*Kiskőrös Város 2024. évi költségvetéséről szóló 3/2024. (II.22.) önk.rendelet adatai

A költségvetési bevételek szerkezete az alábbiak szerint alakult:



A költségvetési bevételek legnagyobb hányada - átlagosan 36%-a - a normatíva (B11 önkormányzat működési támogatása, feladatalapú támogatások), amelynek összege növekszik a minimálbér és a garantált bérminimum növekedése miatt.

Az iparűzési adómérték-kedvezmény miatti bevételkieséshez 2021-ben 182 millió Ft; 2022-ben 185,5 millió Ft és 2023-ban 88,7 millió Ft kiegészítő támogatást kaptunk.

Az energia-áremelkedés hatásai enyhítése érdekében 259 millió Ft támogatást kapott Kiskőrös 2023-ban.

Az egyéb működési és felhalmozási célú támogatások összegét elsősorban a tárgyévben futó projektek befolyásolják.



\*Kiskőrös Város 2024. évi költségvetéséről szóló 3/2024. (II.22.) önk.rendelet adatai

Az önkormányzat egy lakosra jutó adóerő-képessége alapján Kiskőrös Város esetében a 2019-2020. években beszámítás – támogatáscsökkentés volt; a 2021. évtől szolidaritási hozzájárulás fizetési kötelezettség terheli a Várost, amely az iparűzési adó növekedése, a lakosságszám csökkenése miatt növekvő tendenciát mutat:



A költségvetési bevételek 2. legnagyobb hányada – átlagosan 33%-a - a közhatalmi bevételek között az adóbevételek.

A 2020. évtől az önkormányzatok a gépjárműadó bevételeik teljes összegét kötelesek befizetni a központi költségvetésnek.

A 2021. és 2022. években koronavírus-világjárvány nemzetgazdaságot érintő hatásának enyhítése érdekében lehetősége volt feltételekhez kötötten a mikro, kis- és középvállalkozásoknak 1%-os helyi iparűzési adómérték-kedvezmény érvényesítésére.

Ezek visszatükröződnek az alábbi táblázat adataiban:



\*Kiskőrös Város 2024. évi költségvetéséről szóló 3/2024. (II.22.) önk.rendelet adatai

Az önkormányzat kiadásainak alakulása a 2019–2023. években a zárszámadási rendeletek alapján tény adatok, illetve a 2024. év terv adatai:



\*Kiskőrös Város 2024. évi költségvetéséről szóló 3/2024. (II.22.) önk.rendelet adatai

A működési oldalon az elmúlt öt évben a költségvetési bevételek közel azonos szinten, 2-3 milliárd Ft körül alakultak, míg a kiadások ettől picit alacsonyabb szinten teljesültek. Az ingadozást az elnyert, megvalósítás alatt álló működési célú projektek okozzák.

A felhalmozási bevételek és kiadások összege nagyon változó, attól függően, hogy az adott évben milyen projektek futnak és a megvalósítás mely szakaszában járnak.

A finanszírozási bevételek és kiadások összegének alakulása szintén nagyon változó attól függően, hogy az önkormányzat az átmenetileg szabad pénzeszközeit milyen típusú megtakarítási formában helyezi el és a megtakarítás a tárgyévben hányszor fordul meg a számlákon.

A 2023-as évtől lekötött bankbetétben történő elhelyezésre is van lehetőség, ez indokolja a finanszírozási bevételek és kiadások jelentős növekedését.

A költségvetési kiadások szerkezete az alábbiak szerint alakult:



A költségvetési kiadások legnagyobb hányada (átlagosan 29%-a) a dologi kiadások, amelyekre az infláció tekintélyes hatással bír.

A 2022. évtől jelentősen emelkedtek a közüzemi díjak:



Kiskőrös Város Önkormányzatának Képviselő-testülete az alábbi döntéseket hozta meg a költségek/kiadások csökkentése érdekében:

- a 92/2022. határozatával takarékossági intézkedéseket vezetett be,

- a 94/2022. határozatával módosította a Kiskőrösi Polgármesteri Hivatal Szervezeti és Működési Szabályzatát, a pénteki munkanapon 7:30 órától 12:00 óráig tartott a munkaidő – Jegyző Úr az 1/2022. (X.25.) számú jegyzői utasítással távmunkavégzést rendelt a pénteki munkanapokra 2022. november 01-től visszavonásig,

- a 107/2022. határozatával igazgatási szünetet rendelt el a Kiskőrösi Polgármesteri Hivatalban,

- a Város 2022. évi költségvetése 2022. évi novemberi és 2023. évi januári módosításakor valamennyi évközben befolyt, költségvetésben nem tervezett bevételből tartalékot (7/6.) képzett a közüzemi kiadásokra,

- a 2023. évelején a közvilágítás esetében közel 800 lámpatest került kikapcsolásra,

- a 2024. évben 415,6 millió Ft elkülönítésre közvilágítás korszerűsítésére (önerőből), amellyel hosszú távon jelentős megtakarításokat remélünk.

A dologi kiadások között egy nagy tételt képvisel a gyermekétkeztetési feladatok kiadása, amelynek finanszírozása az alábbiak szerint alakul(t):



Míg 2015-ben 58%-a, 2020-ban már az étkeztetett gyermekek (2019-2024. években átlagosan 720 fő / év az ellátotti létszám) 74%-a valamilyen kedvezménnyel étkezett jogszabályi változás miatt. A közétkeztetési szolgáltatás ellátására kötött koncessziós szerződés rendelkezése értelmében a koncessziós jogosult a KSH által közzétett, a munkahelyi- és diákétkeztetés tárgyévet megelőző évre vonatkozó fogyasztóiár-indexében kimutatható árváltozás mértékében egységár változtatására, ezzel a jogával minden évben élt, ez indokolja a jelentős növekedést.

A költségvetési kiadások 2. nagy hányada (átlagosan 25%-a) a személyi juttatások, amelynek növekedését (2019.: 0,7 milliárd Ft – 2024.: 1,2 milliárd Ft) a kötelező béremelések (pl.: minimálbér: 2019.: 149.000 Ft – 2024.: 266.800 Ft; garantált bérminimum: 2019.: 195.000 Ft – 2024.: 326.000 Ft; pedagógus béremelések) magyarázzák.



A hivatali szervezeti struktúra átszervezésével, az önkormányzati feladatok ellátásának újragondolásával (pl.: a Kőrösszolg Kft. feladatellátásába került az intézményüzemeltetés, fürdőfenntartás, köztisztasági és parkfenntartási közfeladat ellátása) és valamennyi pályázati lehetőség maximális kiaknázásával törekszik az Önkormányzat a legköltséghatékonyabb, legracionálisabb működést megvalósítani.



Az alábbiak magyarázzák a nagy összegű maradványt:

- a működési bevételek túlteljesültek,

- a takarékos gazdálkodásnak köszönhetően a kiadások alul teljesültek.

A Képviselő-testület a 2023. évben tartalékot képzett a közvilágítás korszerűsítésre, valamint a piac I. és II. parkoló kivitelezéséhez

A fenti tényszámok alapján az Önkormányzat anyagi helyzete stabilnak mondható, a folyamatos likviditás biztosított.

Az elkövetkezendő években a 2024. évi tervszámok és a külső körülmények is óvatos gazdálkodásra intik az önkormányzatot, elsősorban az önként vállalt feladatok és az önként vállalt feladatokhoz kapcsolódó projektek megvalósítása során kell nagy figyelmet fordítani a szükséges önerő mértékére.

**A gazdasági program fejlesztési feladatainak finanszírozása**

A gazdasági program fejlesztési feladatainak megvalósítását – amennyiben lehetőség nyílik rá – elsősorban pályázati forrásból, támogatásból szükséges finanszírozni, csak kiegészítésként kerüljön a saját erő felhasználásra. Amennyiben a saját erő nem elegendő, annak pótlására, esetlegesen helyette, hitel, kölcsön felvétele is szükséges lehet.

Az önkormányzat a fejlesztések zökkenőmentes finanszírozása érdekében a számára törvényben meghatározott feladatainak ellátásához kapcsolódóan jelenleg is rendelkezik 250 millió Ft összegű folyószámlahitelkeret szerződéssel a likviditás biztosítása érdekében, amely évek óta csak lehetőségként, tartalékul szolgál.

A megvalósításra került/kerülő fejlesztések önerejeként az önkormányzat 2024. június 30. napján rendelkezik a *Magyarország gazdasági stabilitásáról* szóló 2011. évi CXCIV. törvény (a továbbiakban: Gst.) 8. § (2) bekezdésében meghatározott adósságot keletkeztető fejlesztési célú ügyletekkel, amelyek a következők:



A 2021–2027. évek programozási időszakában is a megvalósításra kerülő fejlesztések zökkenőmentes finanszírozása érdekében – figyelembe véve a Gst. által meghatározottakat – továbbra is elengedhetetlen lesz a hiányzó forrás biztosítására hitel, kölcsön felvétele.

A forrás biztosítása alapos tervezést (ütemezés, finanszírozási módok kiválasztása), megfelelő körültekintést feltételez és fegyelmezett gazdálkodást követel meg. A munka ellátásához a szakmai területek, a pénzügyi szereplők, közreműködő szervezetek folyamatos tájékoztatása és interaktív együttműködése elengedhetetlen. Ezért a projektek tervezésének kezdeti lépéseitől kiemelten kell foglalkozni a finanszírozási kérdésekkel is, figyelembe véve a már meglévő hitelekkel kapcsolatos kötelezettségeket, a költségvetési és törvényi korlátokat.

Tekintettel kell lenni arra a tényre, hogy további feladatot és ezzel együtt plusz forrás biztosításának szükségességét is jelenti a belépő kapacitások üzemeltetése, fenntartása, amire ki kell dolgozni a szükséges koncepciókat.

Az eladósodottság a jövőbeni bevételek (adóbevételek) felhasználását jelenti a jelenben, ami a támogatási források minél eredményesebb felhasználása miatt szükséges, így városi szinten jelentős beruházások megvalósításához, és ezzel a közszolgáltatások színvonalának emeléséhez teremtenek pénzügyi alapot.

**Az önkormányzat vagyoni helyzete**

***RENDEZÉSI TERV:***

A település közigazgatási területének környezetátalakítási (épített környezet) és környezetvédelmi feladatait a településrendezési terv rögzíti összhangban a magyar építészetről szóló 2023. évi C. törvény és az országos területrendezési és építési követelményekről szóló 253/1997. (XII. 20.) Korm. rendelet, mint - fő szabályok – rendelkezéseivel, továbbá az országos és vármegyei területrendezési terv irányaival. Jelentősebb vonatkozó jogszabályok: a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet, és a Magyarország és egyes kiemelt térségeinek területrendezési tervéről szóló 2018. évi CXXXIX. törvény. Kiskőrös Város településrendezési terve az önkormányzati, lakossági, vállalkozói fejlesztésekre, valamint a jogszabályi változásokra tekintettel jelenleg módosítás alatt van. A területfelhasználási egységek módosításai tükrözik a területfelhasználás, az infrastruktúra, az építmények ésszerű térbeli felhasználásának fejlesztési irányait a gazdasági és társadalmi változásokra tekintettel:

* *lakóterületek*: fejlesztési iránya: egyrészről a város központi részének rehabilitálása, valamint a város két oldalán –Mohácsi u. vége, Erdőtelek - kertvárosias lakóterületek tervezése, a kiszolgáló infrastruktúrával (út kialakítása, ivó-, és szennyvízhálózat, közvilágítás kiépítése, lakótelkek kialakítása)
* *vegyes területek*: az igazgatási, kereskedelmi, szolgáltató, szállás jellegű, nevelési, oktatási, művelődési, egészségügyi, szociális, hitéleti, közösségi, szórakoztatási, sport célú intézmények a beruházásoknak köszönhetően folyamatosan fejlődnek/megújulnak, ezen területek elsősorban a város központi területén találhatóak
* *gazdasági területek*: elsősorban a város peremterületein, a városból ki és bemenő forgalmat lebonyolító 54-es számú főút Kiskunhalas – Budapest és az 5301 jelű számú Kecskemétet Kalocsával összekötő utak mentén helyezkednek el. A település foglalkoztatási szerkezetének erőteljes átalakulása magával vonja az Izsáki út, Petőfi S. út, Dózsa Gy. út mentén működő gazdasági jellegű területfelhasználási egységek fejlesztését. A város belső területein lévő fejlődő ipari feldolgozó vállalkozások túlnövik a telephelyüket, cél a város peremterületeire összpontosítani a gazdasági tevékenységet folytató vállalkozásokat.
* *ipari parkok*: a Petőfi S. úton lévő ipari terület magántulajdonban van, azonban az Önkormányzat, az energikusan fejlődő gépipari vállalkozásoknak, illetve azok területigényének növekedése, valamint egyéb beruházások indításához az akasztói út városba bejövő oldalán tervezi ipari park kialakítását.
* *üdülőterület*: a város -nyugati részén a Rónaszéki gyógyfürdő környezetében került lehatárolásra
* *különleges övezet*: azon területfelhasználási egységek, amelyek funkcióját tekintve a környezetre gyakorolt hatásuk, illetve a környezettel szembeni védelmi igényük (zöldfelületek, erdők, termőterület) következtében más övezeti egységbe nem sorolhatóak (gyógyfürdő, szennyvíztelep, sport, rekreáció célját szolgáló, temető, mezőgazdasághoz kapcsolódó borászati üzemek, állattartó telepek, adóállomás)
* *beépítésre nem szánt területek*: közlekedési és közmű területek, zöldterület, erdőterület, vízgazdálkodási terület, mezőgazdasági terület,

A rendezési terv módosításának jelentősebb önkormányzati irányai:

* a volt honvédelmi területek gazdasági irányú felhasználása,
* ipari park kialakítása, a város belső területein lévő, kis térmértékű gazdasági, termelő, gyártó területek kiváltása érdekében
* parkolást segítő területrészek kialakítása,
* a városközpont terület rehabilitálása

A jogszabályi változások jelentős hangsúlyt helyeznek a város közigazgatási területén belül a beépítésre szánt és beépítésre nem szánt területek egyensúlyának megtartására, a természeti környezet védelmére.

A hatályos jogszabály alapján az önkormányzatnak 2027. júliusára egy új településtervet kell megalkotniuk, mely tartalmazza a helyi építési szabályokat, a településképi véleményezés szabályait, a településfejlesztés stratégiai irányait, koncepcióját.

***VAGYONGAZDÁLKODÁS:***

Az Alaptörvény 38. cikke alapján a helyi önkormányzat tulajdona nemzeti vagyon, így Magyarország helyi önkormányzatairól szóló 2011. évi CLXXXIX. törvény szabályain túlmenően a vagyonnal való gazdálkodást a nemzeti vagyonról szóló 2011. évi CXCVI. törvény (a továbbiakban: Nvtv.) rendelkezései határozzák meg.

A vagyon kezelésének, hasznosításának részletes szabályait

* Kiskőrös Város Önkormányzata az önkormányzati vagyonról, a vagyon hasznosításáról szóló 26/2012. (XII.19.) önk. rendelete (a továbbiakban: Vagyonrendelet) szabályozza, melyben meghatározta az önkormányzati vagyon csoportosítását, rendelkezik a vagyon feletti tulajdonosi jogok gyakorlásáról, hatáskörökről. Tartalmazza a vagyon hasznosításának, értékesítésének, nyilvántartásának szabályait.
* Kiskőrös Város Önkormányzata az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III. 27.) önk. rendelete határozza meg a lakások és helyiségek bérbeadásának szabályait, a lakbérek mértékét.
* Kiskőrös Város Önkormányzata a közterületek használatáról szóló 5/1998. (II. 2.) önk. rendelete szabályozza a közterület használatba adásának feltételeit,
* valamint Az önkormányzati vagyonnal történő gazdálkodás irányát a Képviselő-testület a 2023-2028. időszakra szóló hosszútávú vagyongazdálkodási tervével fogadta el.

A nemzeti vagyon alapvető rendeltetése a közfeladat ellátásának biztosítása.

A nemzeti vagyon fogalomkörébe tartozó egyes vagyontípusok:

1. Törzsvagyon

Az önkormányzat törzsvagyona a kötelező önkormányzati feladatok ellátására szolgáló vagyon. A törzsvagyon forgalomképtelen vagy korlátozottan forgalomképes.

* + 1. *Forgalomképtelen törzsvagyon*

E vagyonikörbe tartoznak a helyi közutak és műtárgyaik, a terek és parkok, közkertek, vizi létesítmények és minden más ingatlan és ingó dolog, amelyet törvény vagy a Képviselő-testület forgalomképtelennek nyilvánít és közfeladat ellátásának biztosítását szolgálja.

* + 1. *Nemzetgazdasági szempontból kiemelt jelentőségű vagyon*

A nemzetgazdasági szempontból kiemelt jelentőségű vagyon az a vagyon, amelynek önkormányzati tulajdonban való megőrzése hosszútávon indokolt:

|  |  |  |
| --- | --- | --- |
| Petőfi Emlékmúzeum | Kiskőrös, Petőfi tér 6. | 2680/1. hrsz. |
| Petőfi Szülőház  | Kiskőrös, Petőfi tér 5. | 2678. hrsz. |
| Szlovák tájház | Kiskőrös, Szent I. u. 23. | 1497. hrsz. |
| Zsinagóga | Kiskőrös, Petőfi u. 5. | 3139/2. hrsz.  |

* + 1. *Korlátozottan forgalomképes törzsvagyon*

A korlátozottan forgalomképes vagyoni körbe tartozó vagyontárgyak hasznosítására kizárólag az Nvtv.-ben és a Vagyonrendeletben meghatározott szigorú korlátozások betartása mellett kerülhet sor. E vagyoni körbe tartozik a közmű, az önkormányzat tulajdonában és fenntartásában lévő közfeladat ellátását, vagy költségvetési szerv elhelyezését szolgáló intézmény, épület, épületrész.

|  |  |  |
| --- | --- | --- |
| közfeladat megnevezése | ingatlan címe | hasznosítás módja |
| **egészségügyi, gyermekjóléti és szociális feladatok** | **Kiskőrös, Árpád u. 8.** | **intézményi feladatellátás: Kiskőrös Város Önkormányzata Egészségügyi, Gyermekjóléti és Szociális Intézmény** |
| -család- és gyermek-jóléti ellátás, helyettes szülői ellátás-gyermekek napközbeni ellátása – bölcsőde-egészségügyi alapellátás – család- és vővédelmi, és ifjúság egészségügyi gondozás | Kiskőrös, Árpád u. 8.(2481 hrsz) |  |
| szociális szakosított ellátás – idősek otthona | Kiskőrös, Sárkány J. u. 13.(1253 hrsz)  |  |
|  |
| **óvodai nevelés** | **6200 Kiskőrös Kőrisfa u. 14.** | **intézményi feladatellátás: Kiskőrösi Óvodák**  |
| Kőrisfa óvoda | Kiskőrös, Kőrisfa u. 14.(3963/34 hrsz) |  |
| Batthyány u.-i óvoda | Kiskőrös, Batthyány L. u. 2.(3013 hrsz) |  |
| Erdőtelki óvoda | Kiskőrös, Nyárfa u. 35.(4526 és 4527/1 hrsz) |  |
| Szűcsi óvoda | Kiskőrös, Rákóczi F. u. 144.(723 hrsz) |  |
|  |
| **kulturális és művelődési feladatok:** |
| **Petőfi Szülőház és Emlékmúzeum** | **Kiskőrös, Petőfi Sándor tér 5.**  | **intézményi feladatellátás: Petőfi Szülőház és Emlékmúzeum** |
| Petőfi Szülőház  | Kiskőrös, Petőfi Sándor tér 5.(2678 hrsz) |  |
| Emlékmúzeum | Kiskőrös, Petőfi Sándor tér 6.(2680/1 hrsz) |  |
| raktár és irodaépület | Kiskőrös, Petőfi Sándor tér 5.(2678 hrsz) |  |
| János Vitéz Látogató Központ | Kiskőrös, Martini u. 6.(2644/4 hrsz) |  |
| Szlovák Tájház | Kiskőrös, Szent I. u. 23.(1497 hrsz) |  |
| **Petőfi Sándor Városi Könyvtár** | **Kiskőrös, Petőfi Sándor tér 4.****(2676 hrsz)** | **intézményi feladatellátás: Petőfi Sándor Városi Könyvtár** |
| Petőfi Sándor Városi Könyvtár | Kiskőrös, Petőfi Sándor tér 4.(2676 hrsz) |  |
| **Kunság-Média Nonprofit Kft.** | **Kiskőrös, Petőfi Sándor tér 4.** | **közművelődési megállapodás** |
| Művelődési Központ | Kiskőrös, Petőfi Sándor tér 4.(2676 hrsz) |  |
| Hagyományok Háza | Kiskőrös, Kossuth L. út 27.(2442 hrsz) |  |
| Kőrisfa Hostel | Kiskőrös, Árpád u. 20.(2560 hrsz) |  |
|  |
| **oktatási feladatok:** |  |  |
| **Magyarországi Evangélikus Egyház** | **Kiskőrös, Árpád u. 4.** | **használati megállapodás** |
| Harangvirág óvoda | Kiskőrös, Árpád u. 8.(2481 hrsz) |  |
| Petőfi Sándor Általános Iskola | Kiskőrös, Petőfi Sándor út 7.(3139/1 hrsz) |  |
| Gimnázium | Kiskőrös, Árpád u. 4.(2474 hrsz) |  |
| Sportcsarnok | Kiskőrös, Árpád u. 4.(2473 hrsz) |  |
| tanterület | Kiskőrös, Petőfi Sándor út(4376/1, 4376/2 hrsz) |  |
| **Kiskunhalasi Szakképzési Centrum** | **Kiskőrös, Árpád u. 20.** | **vagyonkezelés** |
| középiskola, kollégium, sportcsarnok | Kiskőrös, Árpád u. 20.(2560 hrsz) |  |
| középiskola - szakképzés | Kiskőrös, Sárkány J. u. 11.(1255 hrsz) |  |
| tanműhely | Kiskőrös, Izsáki út 8.(1714/2 hrsz) |  |
| **Tankerületi központ** | **Kiskőrös, Petőfi Sándor tér 2.** | **vagyonkezelés** |
| Bem József Általános Iskola | Kiskőrös, Vasvári Pál u. 2.(1580 hrsz) |  |
| zeneiskola | Kiskőrös, Tarnowi tér 1.(3106 hrsz) |  |
|  |
| **egészségügyi szakellátás:** |
| **Kiskunhalasi Semmelweis Kórház a Szegedi Tudományegyetem Oktató Kórháza** | **Kiskőrös, Kossuth L. út 6.** | **vagyonkezelés** |
|  |
| **sport feladatok:** |
| Küzdősportok Háza | Kiskőrös, Deák F. u. 21.(3740 hrsz) | haszon-kölcsön szerződés: Kiskőrösi Petőfi Birkózó Klub Egyesület, Kiskőrösi Judó Egyesület, Rendészeti Kiképzők Szövetsége |
| Sporttelep | Kiskőrös, Dózsa Gy. út 46.(2711 hrsz) | támogatási szerződés: Kőrösszolg Nonprofit Kft. |
| lőtér | Kiskőrös, Május 1. u. (2703 hrsz) | Bérleti szerződés: JP Team Sportlövész Egyesület |
| Kiskőrösi Rónaszéki Fürdő | Kiskőrös, Erdőtelki út 17-21.(2725/4 hrsz) | támogatási szerződés: Kőrösszolg Nonprofit Kft. |
| Szabadidő park (forgalomképtelen törzsvagyon) | Kiskőrös, Dózsa Gy. út(96/8 hrsz) | támogatási szerződés: Kőrösszolg Nonprofit Kft. |
|  |
| **közművek:** |
| csapadékvízelvezető hálózat |  | támogatási szerződés: Kőrösszolg Nonprofit Kft. |
|  |
| **üzemeltetési feladatok:** |
| szeméttelep | Kiskőrös, Seregélyesi út(0246 hrsz) |  |
| dögkamra | (0416/3 hrsz) | Polgármesteri Hivatal |
| hulladékudvar | Kiskőrös, Izsáki út(1783/2 hrsz) | térítésmentes használatba adás: Duna-Tisza közi Hulladékgazdálkodási Nonprofit Kft. |
| ravatalozó, kolombárium | (2063/A, 2063/B hrsz) | megbízási szerződés |
| autóbusz pályaudvar | Kiskőrös, Nagy Imre tér 1.(3044 hrsz) | Polgármesteri Hivatal |
|  |
| **igazgatási feladatok:** |
| Polgármesteri Hivatal épülete | Kiskőrös, Petőfi Sándor tér 1.(3090 hrsz)  | Polgármesteri Hivatal |
| raktár | Kiskőrös, Kossuth L. út 61.(2382 hrsz) | bérlet: Bács-Kiskun Vármegyei Kormányhivatal Kiskőrösi Járási Hivatala |
|  |
| zöldséges piac | Kiskőrös, Piac tér 17.(2035/34, 2035/17 hrsz) | üzemeltetés: Kőröskom Nonprofit Kft. |
| Kisoroszi tábor | Kisoroszi, Hajós u. 1.(521 hrsz) | Polgármesteri Hivatal |
| Roma Alkotóház |  | haszonkölcsön-szerződés: Cigány Nemzetiségi Önkormányzat |

1. Üzleti vagyon

E vagyoni körbe tartozó ingatlanok kezeléséről, hasznosításáról a Képviselő-testület a Polgármesteri Hivatal útján gondoskodik. Hasznosításuk elsősorban bérbeadás útján történik.

Az üzleti vagyon – az ingatlanok jellege szerint – az alábbiak szerint csoportosítható:

* belterületi beépítetlen földek,
* külterületi földek,
* építési telkek
* lakóépületek, lakások,
* egyéb ingatlanok.

*Belterületi beépítetlen földek:*

A vagyoni körbe 42 db, összesen 19 ha 1470 m2 nagyságú terület tartozik. Ezek pl. az utak melletti földrészletek, térnek, közparknak nem minősülő nagyobb ingatlanok,

Ezen ingatlanok nagyobb részben zöldterületként funkcionálnak, folyamatos kaszálásukról a Polgármesteri Hivatal közfoglalkoztatás keretében gondoskodik.

*Külterületi földek:*

A vagyoni körbe 52 db, összesen 57 ha 217 m2 területű (ebből 18 db magánszemélyekkel, egyéb szervezetekkel osztatlan tulajdonközösségű) külterületi föld képezi az Önkormányzat tulajdonát.

Jelentősebb területmértékű termőföldek az Akasztói út jobb oldalán a Tűzoltó laktanya melletti terület (12,6 ha), az Akasztói út bal oldalán az iparterületnek kialakítandó területrész (15 ha) a Rákóczi u. végén, a Szűcsi erdő melletti 11,3 ha nagyságú gyep, a vásártér (3,4 ha) és a Róna u. mögötti terület (3,3 ha). A többi földrészletre jellemző, hogy többségük a belterülettől távol esik, általában gyep művelési ágúak, több évtizede műveletlenek, átlagban 3-5000 m2 nagyságúak. 11 „zártkert” is részét képezi a külterületi földeknek.

A külterületi földek hasznosításáról az Önkormányzat haszonbérlet útján gondoskodik, a közös tulajdonban lévő földrészleteket elsősorban értékesíti.

*építési telkek:*

Az Önkormányzat jelenleg 4 építési telek tulajdonjogával rendelkezik, melyek közül egy a Bajcsy-Zsilinszky utcában, egy a Mező és Béke utca sarkán és kettő a Délibáb utcában található.

*Lakóépületek, lakások:*

Az Önkormányzat jelenleg 62 lakás/lakóépület tulajdonosa, melyből 51 lakást bérbeadás útján szociális rászorultság, illetve a város szakemberellátására tekintettel hasznosít.

40 lakás szociális rászorultság címén, 17 lakás a város szakember ellátottságára tekintettel biztosít lakhatást.

Rászorultságra tekintettel a Társadalompolitikai Bizottság jelöli ki a bérlő személyét, szakember ellátottságra tekintettel a Képviselő-testület dönt. A bérleti jogviszony eseti jelleggel meghosszabbítható. A bérlakások kezelését 2015. május hónaptól a Polgármesteri Hivatal vette át a Kőröskom Kft.-től. A bérlakások karbantartását, felújítását továbbra is a Kőröskom Kft. látja el támogatási szerződés útján. A jelenleg üresen álló lakások jelentősebb mértékű beruházást igénylő felújításra szorulnak.

„Esély otthon” elnevezésű pályázati forrásból 14 bérlakos felújítása valósult meg. A pályázati feltételek alapján a 18-35 év közötti szakemberek részére biztosít lakhatást az Önkormányzat. A bérlők bérleti díjat nem, csupán közüzemi díjakat fizetnek.

Az „Élhetőbb lakókörnyezet kialakítása Kiskőrösön” megnevezésű pályázati forrásból 5 lakóingatlan került felújításra. Az ingatlanok szociális rászorultságra tekintettel vehetők bérbe.

A Mészáros L. u. 22. szám alatti részben önkormányzati tulajdonban álló – 18 db bérlakásként funkcionáló – ingatlan kizárólagos tulajdonba vétele érdekében az Önkormányzat kisajátítási eljárás lefolytatását kezdeményezte a Bács-Kiskun Vármegyei Kormányhivatal előtt. A kisajátítási eljárás részét képezi a Kossuth L. út 19. szám alatti ingatlan is.

*Egyéb ingatlanok:*

|  |  |  |
| --- | --- | --- |
| Megnevezése: | Címe | hasznosítása |
| Krimpeni Vendégház | Kiskőrös, Hrúz M. u.(96/9 hrsz) | üzemeltetés: Kunság-Média Nonprofit Kft. |
| Volt óvoda | Kiskőrös, Kossuth L. út 41. (2418 hrsz) | bérbeadás: Pro-Team Rehabilitációs Közhasznú Nonprofit Kft |
| Volt méréshitelesítő | Kiskőrös, Erdőtelki u. 30. (2808 hrsz) | bérbeadás: Dutra Baráti Kör Egyesület |
| Irodaház (társasház) | Kiskőrös, Petőfi tér 3.(3093 hrsz) | ingyenes használat: Bács-Kiskun Vármegyei Kormányhivatal Kiskőrösi Járási Hivatal, Kalocsai Járási Hivatal ÁNTSZ  |
| Telephely és adóállomás | Kiskőrös, Petőfi Sándor út 108.(4360/108 hrsz) | bérbeadás: Kőröskom Nonprofit Kft., Kőrösszolg Nonprofit Kft. |
| Pátria épülete | Kiskőrös, Pozsonyi u. 2. (3138 hrsz) | ingyenes használat: Bács-Kiskun Vármegyei Kormányhivatal |
| Volt apaállat istálló | Kiskőrös, Okolicsányi u. 43. (3365 hrsz) | raktározás |
| Hirsch ház | Kiskőrös, Luther tér 1.(2677/2 hrsz) | bérbeadás: Hegyközség, Nemzeti Agrárgazdasági Kamara  |
| Irodák | Kiskőrös, Szarvas utca 2. (3137/A/5 hrsz) | üres |
| volt rendőrségépület | Kiskőrös, Kossuth L. út 19. (2463 hrsz) |  |

A Petőfi tér 3. sz. alatti épületben lévő önkormányzati irodák egy részében azok az állami feladatot ellátó igazgatási szervek találhatók, amelyeket az Önkormányzatnak kell ingyenesen (a közüzemi díjak megtérítése mellett) elhelyeznie.

Az Okolicsányi u. 43. sz. alatti ingatlanon lévő lakás bérbeadással hasznosított, az épület többi, 141 m2 nagyságú részében lévő helyiségeket a Polgármesteri Hivatal raktárnak használja.

Az elmúlt 5 év vagyonszerkezetét tekintve jelentősebb értékbeli változás nem történt. A településfejlesztés irányához igazodva az önkormányzati feladatellátás szempontjából feleslegessé váló ingatlanokat (földterület, épület) az önkormányzat értékesíti. A feladatellátás szempontjából nem használt ingatlanokat bérbeadás útján hasznosítja.

A beruházásoknak köszönhetően viszont minőségi növekedés figyelhető meg:

* elkészült a termelői piac új fedett és nyitott épülete,
* a 2064 és az 1940/2 hrsz-ú ingatlanok területén 102 új parkoló került kiépítésre,
* az energiaracionalizálás érdekében az önkormányzati intézményekre napelemek, telepítése valósult meg,
* megépült a Kiskőrös-Tabdi közötti szakaszon a kerékpárút,
* a szélesút aszfaltburkolattal történő lefedése valósult meg,
* 6 csoportszobás óvoda épült a Kőrisfa utcában, mely kiváltotta a Mohácsi és Deák F. utcai elavult óvoda épületeket,
* megvalósult a bölcsőde felújítása és bővítése, a férőhelyszám 48+14 főre emelkedett, a gondozás kiegészült a minibölcsődével,
* 5 bérlakás felújítása valósult meg, melyeket a szociális rászorultság alapján kiválasztott bérlők vehettek birtokba,
* a Revaló Pál sporttelepen új lelátó épült, gerelyhajító, távolugró, magasugró, és súlylökő pályákkal bővültek a sportolási lehetőségek,
* a Szabadidő parkban teniszpálya, kosárlabdapálya és kézilabdapálya építése valósult meg,

melyeknek köszönhetően az infrastruktúra fejlesztéseken túlmenően számos kulturális, művelődési, sportolási lehetőségekkel is gazdagodott a város, mely az itt élők és a városba látogatók komfortérzetének, életminőségének javulásán túlmenően dinamikus, életteli kisvárossá formálódik a település.

Állami beruházásként a Kiskunhalasi Szakképzési Centrum vagyonkezelésében lévő ingatlan területén sportcsarnok építése valósult meg. A sportcsarnok önkormányzati tulajdon, vagyonkezelője a Kiskunhalasi Szakképzési Centrum.

A vagyon fejlesztésének irányai:

A fejlesztések tervezése során az ingatlanok, épületek energiahatékonyságát biztosító, az elavult, funkciójukat ellátni nem képes ingatlanok infrastrukturális fejlesztésén túlmenően kiemelt hangsúly helyeződik a kulturális, művelődési, sport és turisztikai célú fejlesztésekre, melyek a közlekedési infrastruktúra további fejlesztését is igénylik.

Az önkormányzati vagyon fejlesztése jelentős mértékben pályázati, valamint saját forrásból valósul meg:

* az 1538 hrsz-ú ingatlan igénybevételével az Ady E. és a Széchenyi utcát összekötő út építése, közművek kiépítésével,
* a Liget utcában parkolók építése,
* a Luther M. tér infrastrukturális fejlesztése a Petőfi kultusz és egyéb épített és szellemi örökség virtuális bemutatása jegyében,
* a Nyárfa u. 35. szám alatti ingatlan turisztikai célú fejlesztése,
* a Kiskőrösi Rónaszéki Fürdő energetikai célú fejlesztése, területbővítés,
* a klímavédelem érdekében vizes élőhelyek kialakítása, a csapadékvíz, valamint az elhasznált víz (szennyvíz, termálvíz) tisztítás utáni hasznosítása
* az 1750, 1752, 1747 és 1849 hrsz-ú utak és közművek (Toyota utca) infrastrukturális fejlesztése a gazdasági övezetben
* Kulturális Központ építése

További az Önkormányzat hosszútávú gazdaságfejlesztési céljai:

* a Kiskőrösi Rónaszéki Fürdő fejlesztése
* volt honvédelmi célú ingatlanok tulajdonba vétele, gazdasági célú hasznosítása
* zöldhulladék lerakó és feldolgozó megvalósítása
* közlekedésinfrastruktúra fejlesztések

További beruházások, fejlesztések célozzák a humán szektor területeit, mint az egészséges életmódra nevelést, egészségmegőrzést, a kultúra oktatás és művelődés szélesebb hozzáférésének lehetőségét, az esélyegyenlőség, felzárkóztatás biztosítását.

**Folyamatban lévő beruházások**

**Projekt címe: Rónaszéki Fürdő energetikai korszerűsítése**

Projektazonosító: TOP\_PLUSZ-2.1.1-21-BK1-2024-00053

Projekt címe: „Rónaszéki Fürdő energetikai korszerűsítése”

**A beruházás megkezdésének időpontja és várható befejezési időpontja:**

Támogatási Szerződés hatálybalépése: 2025.01.13.

Projekt várható fizikai befejezése: 2027.12.31.

**A beruházás tervezett és eddig teljesített kiadásai és forrásai:**

Projekt összköltsége: 1 000 millió

Támogatás összege: 1.000.000.000,- Ft

Önerő: 0,-Ft

A fejlesztésnek köszönhetően a fürdő energetikai mutatói javulnak. A projekt célja az önkormányzati tulajdonban lévő fürdő energiahatékonyságot célzó korszerűsítéseinek és fejlesztéseinek megvalósítása, melyek a fosszilis energiahordozókból származó üvegházhatású gázok kibocsátásának csökkentését eredményezik. A tevékenységek hozzájárulnak a fürdő primerenergia-fogyasztásának, valamint ÜHG-kibocsátásának csökkentéséhez.

A Rónaszéki Fürdő épületenergetikai korszerűsítése az alábbi fő tevékenységeket tartalmazza:

1)A fürdőépület légkezelő rendszerének fejlesztése

2)A fürdőépület nyílászáróinak cseréje

3)Termálkút fúrása

4)Termál kutak technológiai fejlesztése

5)A meglévő hőközpont korszerűsítése

6)Vízkezeléshez, medencetechnológiához kapcsolódó fejlesztések

A projekt hatására a Fürdő energiafelhasználása csökken, mely eredményeként gazdaságosabban üzemeltethető.

Az új termálkút fúrása és annak geotermikus potenciálja lehetőséget teremt az épületek és a légtechnika hőigényének kielégítésére és a medencék hőtartására, ezáltal a geotermikus energia nagyobb részarányú használatára.

**Projekt címe: Turisztikai fejlesztés Kiskőrösön**

Projektazonosító: TOP\_PLUSZ-1.1.3-21-BK1-2023-00024,

**A beruházás megkezdésének időpontja és várható befejezési időpontja:**

Támogatási Szerződés hatálybalépése: 2025.01.29

Projekt várható fizikai befejezése: 2027.07.31.

**A beruházás tervezett és eddig teljesített kiadásai és forrásai:**

Projekt összköltsége: 300.000.000,-Ft

Támogatás összege: 300.000.000,-Ft

Projekt célja:

Kiskőrös kulturális életében meghatározó a Petőfi-kultusz és az egyéb épített és szellemi örökség ápolása. A település számára, mint kulturális és örökségi helyszínként kiemelten fontos a kapcsolódó attrakciók turisztikai célú fejlesztése, újak létrehozása, valamint a turisták komfortérzetének növelése és azok minél szélesebb körű kiszolgálása. A tervezett elsődleges megvalósítási helyszín Kiskőrös központjában, helyi védett evangélikus templom közvetlen környezetében helyezkedik el (Luther Márton tér korábbi fejlesztésekkel nem érintett területe), melynek szomszédságában található a város több jelentős turisztikai látványossága, köztük Petőfihez kötődő emlékek, turisztikai attrakciók nagy része is (Petőfi Szülőház és Emlékmúzeum, János Vitéz Látogatóközpont, Petőfi 200 emlékévhez kapcsolódó látnivalók).

Beruházás leírás:

Önálló kulturális turisztikai attrakcióként virtuális várostörténeti séta kerül megvalósításra „Városi időutazás” címmel, mely különböző korokba kalauzolja a turistákat 300 éves Kiskőrös történetének bemutatásával, jellemző történelmi időszakok 3D animációs ábrázolásával. Az új élményelemet jelentő technikai fejlesztés részeként a várostörténeti sétához kapcsolódó szoftver kerül kifejlesztésre a használatához szükséges eszközöket beszerezve. A bemutatott kulturális és szellemi örökség ideális helyszínné teszi a teret a város örökségének bemutatására. A projekthelyszínen a turisztikai attrakció elemeinek telepítése mellett, annak rendezésével, infrastrukturális hátterének fejlesztésével (pl. parkolók fejlesztése, terület újrastrukturálása) alkalmassá válik a turisták számára, hogy ott várakozzanak és pihenőtérként is hasznosítsák. Továbbá pontszerű fejlesztési elemként, 3 helyszínen kerékpáros önkiszolgáló szervízpontok és pihenők kerülnének kialakításra turisztikai célpontok közelében, valamint a meglévő kerékpárúthálózat csomópontjaiban.

**Tervezett beruházások**

**Projekt címe: Külterületi útfejlesztés Kiskőrösön**

Felhívás címe: Külterületi utak fejlesztése

Felhívás kódszáma: KAP-RD43-1-25 kódszámú

Iratazonosító: 4007361500

**A beruházás megvalósításának tervezett időszaka:**

Projekt megvalósításának tervezett kezdete: 2025.06.01.

Projekt megvalósítás tervezett fizikai befejezése: 2028.05.31.

**A beruházás tervezett kiadásai és forrásai:**

Projekt összköltsége: 109 829 318,-Ft

Igényelt támogatás összege: 104 155 297,-Ft

Saját forrás összege: 5 674 021,-Ft

Tervezett beruházás leírása:

0526 hrsz-ú ingatlanon szilárd burkolatú helyi közút építése

Kiskőrös Erdőtelek Diófa utca külterületi része útalappal van ellátva, a projekt keretében ezen útalappal rendelkező utat kívánjuk aszfaltburkolattal ellátni, 4,2 m szélességben, illetve 1025,75 m hosszon.

A Diófa utca külterületi szakasza részben bekötőút, mely a külterületi tanyákat kötik be az úthálózatba. Más részről gazdasági útként funkcionál, melynek elsőrendű célja a mezőgazdasági termelés szállítási és közlekedési feladatainak kiszolgálása, a mezőgazdasági termeléssel kapcsolatos anyagok és személyek időjárástól jórészt független és alacsony költségű szállításának biztosítása. A meglévő útalapot a megnövekedett nehéz teherforgalom kijárta, kikátyúsodott, vízállásos felületek keletkeztek rajta. A vízelvezetés nem megoldott, szikkasztó árkok nincsenek. Az önkormányzat a jobb járhatóság biztosítására, a mezőgazdasági területek és telephelyek jobb megközelíthetőségére tervezi az aszfalt burkolat kiépítését.

**Projekt címe:** Energiamenedzsment rendszerek fejlesztése és bevezetése Kiskőrösön

Felhívás címe:

Energia menedzsment rendszerek fejlesztése és bevezetése önkormányzatok számára

Felhívás kódszáma: DIMOP Plusz-2.1.1-24

Projektazonosító: DIMOP Plusz-2.1.1-24

Projekt címe: „Energiamenedzsment rendszerek fejlesztése és bevezetése Kiskőrösön”

**A beruházás megvalósításának tervezett időszaka:**

Projekt megvalósításának tervezett kezdete: 2025.07.01.

Projekt megvalósítás tervezett fizikai befejezése: 2026.12.31.

**A beruházás tervezett kiadásai és forrásai:**

Projekt várható összköltsége: 223 505 100,-Ft

Igényelt támogatás összege: 223 505 100,-Ft

Tervezett beruházás leírása:

A város önkormányzata elkötelezett a fenntartható városüzemeltetés és a költséghatékony energiafelhasználás mellett, amely kiemelt szerepet kap a helyi fejlesztési stratégiában. Az önkormányzati intézmények között több olyan épület található, amely jelentős energiafogyasztással bír, így ezek energiahatékonysági korszerűsítése alapvető fontosságú a fenntartható fejlődés szempontjából. A jelenlegi projekt célja, hogy a helyi energiamenedzsment rendszer bevezetésével optimalizálja az energiafelhasználást, csökkentse az intézmények üzemeltetési költségeit és hosszú távon hozzájáruljon a város modernizációjához. Az alkalmazott technológiai megoldások lehetővé teszik az energiafogyasztás pontosabb nyomon követését és az energiahatékonyság növelésére irányuló célzott beavatkozások meghatározását.

Az energiamenedzsment rendszer alkalmazása számos területen előnyökkel jár. Az elsődleges cél a közintézmények energiafelhasználásának hatékonyabbá tétele, amely révén az energiafogyasztás optimalizálása mellett az üzemeltetési költségek is jelentősen csökkenhetnek. A projekt nem csupán az önkormányzat számára biztosít gazdasági előnyöket, hanem hozzájárul a környezeti fenntarthatósághoz is, hiszen az energiahatékonyság javítása csökkenti a károsanyag-kibocsátást és támogatja a klímavédelmi célkitűzések elérését.

A beruházás eredményeként az intézmények fenntartható módon üzemeltethetők, és a megtakarított energia révén az önkormányzat hosszú távon is költséghatékony működést érhet el.

Az energiahatékonysági fejlesztések egyik kulcseleme a pontos és megbízható adatokon alapuló döntéshozatal. Az energiamenedzsment rendszer akkor képes maximális hatékonyságot biztosítani, ha megfelelő mennyiségű és minőségű energiafelhasználási adat áll rendelkezésre. Ezért a fejlesztés előkészítő szakaszában kiemelt figyelmet fordítottunk a jelenlegi energiafogyasztás alapos felmérésére és elemzésére. Az összegyűjtött adatok lehetővé teszik a fogyasztási mintázatok meghatározását, az energiafelhasználási csúcsok azonosítását és az esetleges pazarlási tényezők kiszűrését.

A fejlesztés egyik hosszú távú célja az energiafogyasztás és a helyben megtermelt energia menedzselésének összehangolása. A város közintézményei közül több is rendelkezik saját energiatermelő kapacitással, például napelemes rendszerekkel. Az energiamenedzsment szoftver bevezetése lehetőséget biztosít ezeknek a rendszereknek a hatékonyabb kihasználására, az energiaigények és az energiatermelés optimalizálására. Az időjárásfüggő energiaforrások (például napenergia) esetében az adatalapú elemzés különösen fontos, hiszen lehetőséget teremt a termelési és fogyasztási mintázatok pontosabb összehangolására.

**Projekt címe: Vízre a Homokháton - Lapátos kalandok**

Felhívás címe: Aktív turizmus fejlesztése

Felhívás kódszáma: TOP\_PLUSZ-6.1.4-23-BK2

Projektazonosító: TOP\_PLUSZ-6.1.4-23-BK2-2025-00005

Projekt címe: „Vízre a Homokháton - Lapátos kalandok”

**A beruházás megvalósításának tervezett időszaka:**

Projekt megvalósításának tervezett kezdete: 2025.09.01.

Projekt megvalósítás tervezett fizikai befejezése: 2028.05.31.

**A beruházás tervezett kiadásai és forrásai:**

Projekt várható összköltsége: 680 000 000,-Ft

Igényelt támogatás összege: 680 000 000,-Ft

**Kiskőrös Város Önkormányzat konzorciumi tag kiadásai és forrásai:**

Várható összköltség: 90 096 280,-Ft

Igényelt támogatás összege: 90 096 280,-Ft

A projektjavaslatot a Bács-Kiskun Vármegyei Önkormányzat irányításával létrejött Kiskőrös, Kecel, Szabadszállás, Akasztó, Fülöpszállás, Soltszentimre települések önkormányzatai által létrehozott konzorcium nyújtotta be.

Tervezett tevékenységek:

* A Duna-völgyi főcsatorna part menti infrastruktúrájának (pl. vízre szálló helyek, pihenőhelyek) kialakítása és fejlesztése.
* Vízitúra-útvonalak kialakítása és népszerűsítése, beleértve a kajak-kenu, mint sport népszerűsítését.
* Tematikus programok és események szervezése a vízi sportok, valamint az ökoturizmus népszerűsítése céljából.

A Kiskőrösön tervezett beruházás leírása:

Meglévő iskola épületben Vízitúra Megálló és Pihenőhely kialakítása

Beruházás megvalósítás helye: 6200 Kiskőrös, Nyárfa u. 35. (Hrsz.: 4526)

Megálló és pihenőhely kialakítása, amely a túra végén a látogatók (túrázók) fogadását a közösségi tér, a melegítőkonyha és szociális blokk helyiségekkel, az udvarban kialakításra kerülő tűzrakó hely biztosításával teszi vonzóvá.

**Az elkövetkezendő időszak fejlesztési elképzelései**

1. Magyarország Kormánya elkötelezett az iránt, hogy Kiskőrösön nemzeti költőnk, Petőfi Sándor szülőhelyéhez méltó, nemzeti hagyományainkhoz illeszkedő építészeti környezetet teremtsen. A tervezett beruházás előkészítési feladatainak közös megvalósítása érdekében Építési és Közlekedési Minisztérium (Székhely: 1054 Budapest, Alkotmány u. 5.), a Kulturális és Innovációs Minisztérium (Székhely: 1054 Budapest, Szemere u. 6.) és Kiskőrös Város Önkormányzata együttműködési megállapodást kötött.

A tervezett beruházás az alábbi elemeket tartalmazza:

* Művelődési Központ épületének lebontása (hrsz.: 2676),
* helyén kialakuló új városi tér integrációja a főtéregyüttesbe, a közterület arculatának javítása, rendezvénytér létrehozása a kiszolgáló helyiségeivel (hrsz.: 2676, 2675, 2684/3, 2684/4),
* új, különálló Petőfi Sándor Városi Könyvtár épület/épületegyüttes megtervezése a Petőfi-szülőház folytatásában (hrsz.: 2676, 2677/1),
* új, korszerű Petőfi Sándor Kulturális Központ felépítése a régi pártház és két kapcsolódó magántelek helyén, azok bontását követően (hrsz.: 3090, 3093, 3094, 3095).

Modern, a kor és az élhető, fenntartható városok szellemiségének megfelelő épületegyüttes kialakítása a cél, amelyek a lehető legmagasabb színvonalon képesek kiszolgálni az közművelődési, a könyvtári funkciókat. A történelmi emlékhely építészeti értékeinek érvényesülése érdekében a meglévő Művelődési Központ helyén új zöldfelület, rendezett köztér, illetve szabadtéri rendezvénytér kialakításával.

1. Digitális megújulás:

A Digitális Megújulás Operatív Program Plusz átfogóan célozza Magyarország digitális felkészültségének javítását és versenyképességének növelését. A program 4 prioritás mentén tervez fejlesztéseket:

* az innovatív és intelligens gazdasági átalakulás támogatása, amely hozzájárul a vállalkozások innovációs tevékenységének, digitális transzformációs folyamatának felgyorsításához, a közszolgáltatások digitalizációjának folytatásához,
* a zöld és hi-tech átállás, amely elősegíti a digitális megoldások elterjedését és az adatok felhasználásán keresztül a klímasemleges, körforgásos és reziliensebb gazdaságra való átállást,
* a fizikai hozzáférés lehetőségeinek bővítése, amely hozzájárul a kiváló és biztonságos összeköttetés kialakításához,
* az állampolgárok digitális kompetenciáinak fejlesztése, valamint a digitális oktatási öko-szisztéma fejlesztése, amely javítja a minőségi oktatáshoz való hozzáférést.

**Az okos város olyan település vagy település csoport, amely természeti és épített környezetét, digitális infrastruktúráját, valamint a területén elérhető szolgáltatások minőségét és gazdasági hatékonyságát korszerű és innovatív információtechnológiák alkalmazásával, fenntartható módon, lakosainak fokozott bevonásával fejleszti. A** fenntartható városfejlesztés horizontális szempontokat (magas minőség és hatékonyság, környezeti és gazdasági fenntarthatóság, lakosság fokozott bevonása) érvényesít a szolgáltatások és az infrastruktúra fejlesztésében egyaránt. A fejlesztés és működtetés eszköztárába integrált információtechnológiák ezek eléréséhez és a fejlődés nyomon követéséhez nyújtanak segítséget. Kiskőrös Város Önkormányzata elkötelezett a digitalizáció technológiai fejlődés mellett, folyamatosan keressük azokat a pályázati forrásokat, amik pénzügyi forrást biztosítanak a fejlődéshez, hosszútávú célunk, hogy városunk okos várossá váljon.

* Okos közlekedés: fenntartható és szolgáltatás központú közlekedésfejlesztés, a nem motorizált és közösségi közlekedési formák támogatása, a multimodális elérés biztosítása (az egyes közlekedési ágak közötti rendszer szintű és konkrét téri kapcsolatok kiépítését) valamint a szolgáltatások minden pontján megvalósított IKT integrációt értjük.
* Okos környezet: a fenntartható környezeti erőforrás-gazdálkodás (megújuló energia, víz- és hulladékgazdálkodás), a levegőminőség javítását célzó intézkedések, a település klímaváltozáshoz való adaptációs készségének növelése, az épített környezet energia-hatékony kialakítása.
* Okos életkörülmények: élhető város, a személyes biztonságot és az egészségügyi kondíciókat javító intézkedés, a turisztikát, az aktív kulturális, szabadidős és közösségi élményeket fejlesztő programok, a lakhatás körülményeit javító folyamatok, az ezeket támogató IKT megoldásokkal.
1. A területfejlesztésről és területrendezésről szóló 1996. évi XXI. törvény (Tftv.) 2020. július 1-én hatályba lépett módosítása létrehozta Magyarország legújabb kiemelt fejlesztési térségét, a 99 települést magába foglaló Közép-Duna Menti Kiemelt Térséget. A Közép-Duna Menti térség kiemelt térséggé nyilvánítására vonatkozó igényt az a törekvés is erősítette, hogy a térségben várható nagyberuházások építése idején jelentkező magas létszámú humán erőforrás szükséglet biztosítása egyedi intézményfejlesztési és együttműködési igényeket támasztanak, amely elvárások a hosszútávon fenntartható térségfejlesztés megvalósítása szempontjából megfelelő alapokat és lehetőségeket teremtenek.

Ezen települések közé tartozik városunk is.